
FRA  TID  OG  LEJLIGHED. 


For  Kjøbenhavns  Universitet. 

4  Juni   1879. 


Indgangs-Kor. 

.Frostnatten  ruged  over  Aandens  Sletter, 

Lunden  var  tom; 
smaat  det  dog  lakked  ad  de  lyse  Nætter, 

Løvspringet  kom. 
Frejdig  Kolumbus  stirred  over  Havet, 
Guttenberg  bladed  i  sin  første  Bog, 

mangen  Yngling  staved 

Sokrates'  Sprog. 

Trangt  var  herhjemme,  langvejs  maatte  fare 

higende  Svend; 
Svalen  fandt  Tag,   men  Aandens  Trækfugl- 
skare 

savned  det  end. 


Fik   da   Kong   Christian    paa    de    danske 

Sletter 
stensat  og  hegnet  Kilderne  de  smaa: 

Vore  lyse  Nætter 

Fredsværket  saa'. 


Kor. 

Da  flokked  sig  de  Unge  tæt 
paa  hjemmegjorte  Bænke; 
begyndte  med  kanonisk  Ret, 
men  lærte  selv  at  tænke. 
Og  hvem  der  holdt  sit  Doktor-Maal 
bar  Voxlys  til  Vor  Frue,   — 
til  snart  det  Wittenbergske  Baal 
beskjæmmed  Kjærtens  Lue. 

Den  kutteklædte  Visdom  faldt, 

da  Klostermuren  raved; 

og  friske  Pust  med  mere  Salt 

strøg  ind  fra  Verdenshavet. 

Og  Vedel  varmed  ved  sit  Bryst 

de  frosne  Sangens  Fugle; 

og  Tycho  prajed  Stjærnen  tyst, 

som  bort  si<7  vilde  smude. 

Og  Slægt  paa  Slægt  i  Stammens  Bark 

blev  gode  Navne  skaaret; 

og  saaet  blev  mangen  Kundskabsmark, 

som  siden  rigt  har  baaret, 

Oldkyndighed  og  Medicin 

fik  hver  sin  lærde  Ole; 

den  tredje  Ole  paa  Latin 

tog  Lyset  selv  i  Skole. 

Og  kom  der  et  Magister-Hold 

det  unge  Kuld  til  Skade, 

som  med  Athenes  Spyd  og  Skjold 

drev  ørkesløs  Parade, 

saa  var  der  og  en  Holberg,  som 

for  deres  Øre  dundred,  — 

til  Sangens  høje  Musa  kom, 

og  vied  vort  Aarhundred. 

Da  gaar  i  Land  en  Vikinghær 
paa-  Sjølunds  fagre  Sletter, 
og  Ildgranatens  røde  Skjær 
gjør  nu  de  lyse  Nætter; 
med  Kirken  Skolen  staar  i  Glød, 
og  Fruespiret  falder,  — 
da  følges  i  Fostbroder-Død, 
de  høje  Lysets  Haller. 


Men  lynramt  Eg  skød  friske  Skud 
og  øged  sine  Grene, 
ja,  strakte  over  Havet  ud 
sin  Arm  mod  Norges  Stene! 
Og  endnu  flokke  Danmarks  Børn 
sig  under  Templets  Buer, 
og  vinget  end  Højskolens  ørn 
mod  Himmellyset  skuer! 

Solo. 
Se  hist  ved  Lampen 
gaar  kjækt  i  Kampen 
hver  Aandens  Helt; 
for  Jærn  og  Plade 
kun  skrevne  Blade, 
og  Tag  for  Telt! 
Men  Viddets  Ganger 
han  tumler  bold, 
og  Spyd  han  fanger 
i  Sandheds  Skjold. 

Og  Øjet  flammer; 
i  stille  Kammer 
gaar  Gny  og  Brag: 
Mens  Skrifter  tydes, 
med  Aander  brydes 
han  Slås;  i  Slasr! 


Skal  ej  med  Skamme 
han  fly  den  Dyst, 
maa  Pilen  ramme 
hver  Dødnings  Bryst. 

Men  Spørgsmaal  klirre, 
og  Tvivl  forvirre 
hans  klare  Syn,  — 
da  som  fra  Himlen 
slaar  ned  i  Vrimlen 
et  Tankelyn! 
Den  dunkle  Gaade 
sin  Løsning  fandt, 
han  kan  den  raade,  — 
sin  Sejr  han  vandt! 

Kvartet. 

Tak  være  Alle,  som  ærlig  stred, 
med  Alvor,  Taalmod  og  Mod! 

Gjennem  deres  Navne 
er  Kredsløb  af  Folkets  Blod: 

Adelsmænd  af  gammel  Æt! 

Søn  af  Skipper  og  Præst! 

ringest  Pilt  fra  Ploven 

gjorde  det  stundum  bedst. 


Tak  være  Hver,  som  har  tøjlet  kjækt 

sin  Tankes  .stridige  Spand, 

Aandens  Vande  dæmmet 
til  Gavn  for  vort  gamle  Land! 
Fik  ej  Folkets  bedste  Liv, 
Barnets,  Sangerens  Drøm, 
Plovens  og  Hjulets  Verden, 
Kræfter  af  samme  Strøm! 

Slutnings-Kor. 
Tiderne  ruiled,  og  Slægter  svandt,  — 
du,  vor  Moder,  haardt  maatte  bløde! 
Men  hvad  for  Alverden  vor  Forskning  vandt, 
hvad  stort  og  herligt,  hvad  skjønt  og  sandt, 
skal  farve  Kinderne  røde! 
Det  gror  i  Tænkningens  Dybder  tyst, 
det  dirrer  fra  Luftens  Strenge, 
blinker  fra  Stjærnens  og  Lysets  Kyst 
langt  ud  over  Bøgens  Vænge! 
—  Maatte  da  vidnes  om  hundred  Aar: 

Kong  Christians  Gaard 
graaner  af  Ælde,  men  gjemmer  Vaar! 


For  Studenterne, 

Ved  Studenterfesten  paa  Klampenborg. 
4.  Juni   1879. 


Vaarcn  er  kommet,  og  ind  hun  nu  henter 
Alt  hvad  hun  forsømte  bag  snetunge  Sky,  — 
Ungdom  og  Løvspring,  og  Yaar  og  Studenter, 
de  har  været  Venner  fra  Højskolens  Gry! 
Nylig  af  Skole  vi  slap  begge  to, 
hun  af  den  hvide  og  vi  af  den  sorte,   — 
nu  vil  vi  svulme,  og  nu  vil  vi  gro, 
storme  mod  Sommerens  Porte! 

Vaaren  studerer  bestandig  til  Sommer, 
aarle  er  hun  oppe  og  seent  først  i  Seng: 
Solen  er  Lærer,  og  Hosten  er  Dommer, 
meer  og  meer  hun  fylder  sin  Mark  og  sin  Eng ! 
Saa  vil  vi  sanke,  mens  Barken  er  blød. 
lære  af  Lyset,  til  Livet  skal  dømme, 
aldrig  faa  nok,  før  i  Moderens  Skjød 
fuldmoden  Frugt  vi  kan  tømme ! 


Vaaren  sit  Pust  mod  det  Gulnede  sender: 
Alt  hvad  der  var  vissent,  det  fejer  hun  bort: 
bort  med  det  Gamle  —  men,  kjæreste  Venner, 
kun  naar  det  er  vissent  og  skimlet  og  haardt! 
Vaar  bringer  Strenge  til  Lundenes  Spil,  — 
frit  vil  vi  flyve,  og  lydt  vil  vi  sjunge! 
Vaar  bringer  Varme  —  og  Varme  maa  til, 
ellers  var  aldrig  vi  unge! 

Foraarets  Løfter,  —  ja  hvo  kjenderGrændsen 
hvad  kan  •  ikke   slumre   bag  Frugtblomstens 

Snee  — 
hvad  kan  ej  knuppes  iløn  paa  Regensen  r 
muligvis  en  Holberg!  en  Ørsted  maaskee! 
Højskolens  Frugter,  ja  dem  har  vi  seet, 
men  man  af  os  det  Utrolige  venter; 
drak  vi  da  Skaal  for  vort  Universitet,   — 
Skaal  nu  for  Danmarks  Studenter! 


Ved  Promotionsfesten, 

5.  Juni    1879. 
Musiken  af  NieH  W.  Gade. 


Indgangs-Kor. 
Aldrig  din  higende  Attraa  du  stiller, 

Menneske- Aand ! 
Altid  mod  Livets  og  Skabningens  Kilder 

bøjes  din  Vaand! 
Skal  du  end  stride  og  lide  og  savne, 
—  granske  din  Tue  og  trænge  bag  Sky, 
det  var  din  Tørst,  fra  ved  Dagenes  Gry 
Adam  gav  Dyrene  Navne! 

Sang. 

Fiskerdrengen  leger  ved  salten  Vesterhav; 
dér  finder   han  i  Sandet  det  vaade,    blanke 
Rav. 


I  Iar  Brændingen  dig  baaret  paa  sin  stormende 
Flugt?. 

Har  Solstraalen  modnet  din  gyldengule 
Frugt?- 

—  Og    Bølgen    kommer    skummende    med 

stigende  Flod; 
den  sprøjter  om  hans  Fod,  — 
men  paa  hans  Spørgsmaal  kan  den  ikke  svare. 

Ørkenpigen  stirrer  fra  Teltets  lette  Dør: 
»Hvor  langt  er  I  vel  borte,  I  Blink  i  Nattens 

Slør? 
»Du  store,  hvide  Maane,  hvor  vandrer  du  i 

Løn? 
»Naar  tømmer  du  vel  atter  din  lyse  Straale- 

brønd?« 

—  Og    Palmetoppen    hvisker,     og    Kilden 

stemmer  i 
sin  vante  Melodi,  — 
men  hendes  Spørgsmaal  kan  de  ej  besvare. 

Alpeskytten  plukker  en  Blomst  saa  fin  og 

skær: 
»Hvad    hedde    dine   Aner,    og    blaaner    du 

kun  her?» 

Og  Blikket  farer  frem  over  Gletscherens  Hav : 
»Hvem    stivned   disse    Bølger   som   med  en 

Mosestav : 
—  Ned  ruller    da   Lavinen   i   sit   dampende 

Skrud ; 
den  svarer  paa  hans  Skud,  — 
men  paa  hans  Spørgsmaal  kan  den  ikke  svare. 

Kvartet. 

Saa  voxe  tusind  Spørgsmaal 
som  Ax  af  Agerjord; 
mens  andre  er  i  Knuppcn, 
som  under  Havrestubben 
den  grønne  Kløverflor. 
Og  dybt  i  Sjælens  Grunde 
de  stærke  Længsler  blunde, 
som  lønligt  under  Bøg  og  El 
de  klare  Kildevæld. 

Recitation. 

Men,  vil  du  have  Svar,  da  spørg  dig  først: 
hvad  var  din  Længsel  ?  hvilken  var  din  Tørst  ? 
mod    hvad    Art    Sandhed    higed'    Sjælens 

Kræfter  ? 
Thi  var  det  den,  Pilatus  spurgte  efter 


H 


i  raadløs  Tvivlen  —  har  du  ikke  spurgt 
om  Tyngdeloven,  men  om  det,  der  tynger  1 
og  ej  om  Stjærnens,  men  om  Frelsens  Veje! 
og  ej  om  Verdens  underfulde  Ror, 
den  Kraft,  der  holder  Jorden  ret  i  Løbet, 
men    om    den    Forsyns-Haand ,     der    styrer 

Roret  — 
gaa  med  din  Længsel  da  til  Bethlehem, 
hvor  der  er  Rum  til  fler'  end  Østens  Vise! 
Thi,  om  du  kunde  høre  Græsset  gro, 
og  skifte  Løndomsord  med  fjerne  Kloder, 
du  kjøbte  dig  dog  ej  en  Times  Fred! 

Men,    var   det   ej   dit   Hjertes   Savn,   som 

spurgte, 
—  saa  du  dig  om  i  Verdens  tusind  Riger, 
og  raabte:  Lys!  da  tænd  kun  trøstig  Faklen 
ved  Altrene  i  Videnskabens  Tempel, 
hvis  Ild  er  ikke  som  Prometheus-Gnisten 
et  Ran  fra  Himlen,  men  en  Himlens  Gave, 
Glimt  af  hans  Lys,  som  raabte  først :  Bliv  Lys ! 
Ja  grib  kun  Kjærten,   tag  en  kyndig  Fører, 
far  op  mod  Mælkevejens  Taagestjærner, 
stig  ned  til  Tungemaals  og  Slægters  Vugger, 
ud  i  Naturens,  ind  i  Tankens  Løndom  — 
vær  med  i  Kampen  mellem  Aand  og  Aand, 

hvor  end  i  Luften,  som  i  Hunnerslaget, 
de  længst  Henfarnes  Aander   kjæmpe  med: 
højt  skal  du  undres,  henrykt  skal  du  takke! 
thi  du  skal  see,  at  al  den  Kundskabs-Mønt, 
som  glider  daglig  mellem  Folkets  Hænder, 

—  fra  Smaafolks  Penning,  til  den  Vises  Guld  — 
fik  Præg  og  Lød  i  Videnskabens  Digel! 
Ja,  som  til  Farten  over  Land  og  Fjeld, 
saa  til  vor  Tale,  til  vort  Tænkesæt, 
blev  Skinne-Vejen  lagt  fra  Gransker-Cellen; 
selv  Kunstens  underfulde  Billed-Verden 
har  faaet  Lys  og  Vink  fra  samme  Værksted. 

Og,  hvordan  end  i  Jordskjælv  Riger  brage, — 
der  er  et  Broderskab  af  mange  Slægter, 
af  mange  Folk  og  mange  Tungemaal, 
som  skræmmes  ej  af  Tidens  Bølgeslag, 
men  bygger  som  Korallen  tyst  sin  Bygning, 
og  vider  stadig  ud  vor  Videns  Lande; 
en  Fredens  Hær,  hvis  Arbejd  spired:  frem 
ved  Nilens  Bred  og  paa  Chaldæas  Sletter, 
men  holdt  sin  Høst  i  Akademos'  Lunde; 
en  Flok  af  Søgende,  en  stille  Skare, 

—  skjøndt    altid    spydberedt    paa  Aandens 

Vidder  — 
som  efter  Gotekamp  og  Folkeblanding 


lå 


fik  Natte-Ly  til  Laans  bag  Klostermuren, 
til  de  fik  egne  Hjem,   —  af  Munkesteen. 
Men  da  Hellener-Toget  gik  paa  Vandring, 
og  da  med  Luther  Tanken  kasted  Kutten, 
da  Aand  og  Vidskab  lig  en  Bøgeknup 
fik  sprængt  sit  Svøb  af  runkne  Pergamenter, 
sprang  ud  og  svulmed'  i  sin  Friheds  Foraar: 
da  rejstes  trindt  om  Lande  Lærdoms-Haller,  — 
i  Danmark  ved  de  lyse  Nætters  Tid! 
Ja,  som  fra  Delphis  Trefod  Svaret  toned', 
er  end  hver  Videnskab  en  Pythia, 
en  Aandens  Mø,  en  Helligdoms-Præstinde, 
som  bringer  Menneskene  Gudens  Svar  — 
fra  Lyset!   ej  fra  Delphis  Taagedampe. 
Og,  synes  stundum  Svar  mod  Svar  at  glamme, 
—  se  til,  om  og  de  svare  paa  det  samme! 

Solo  og  Kor. 
Thi  hver  fik  eget  Kald  og  Kaar, 
sin  Væv  at  slaa,  sin  Traatl  at  klare, 
Sit  at  forstaa,  Sit  at  erfare, 
saa  langt  vor  Videns  Grænse  naa'r. 
Men  søsterligt  sig  Kransen  binder, 
thi  alle  blev  de  Tjenerinder 
i  samme  Sandheds  Tempelgaard. 

Theologien, 


Det  Ord,  hun  hørte  bag  Judæas  Ranker, 
hun  følger  paa  dets  Verdensvandring  ud; 
med  det  hun  vejer  Menneskenes  Tanker, 
og  prøver  Røsten,  om  den  er  af  Gud. 
Hun  billed-maler  Kirkens  Chor  og  Rude, 
men  om  dens  Indgang  samler  hun  sin  Hær, 
og  signer  i  dens  Vievand  sit  Sværd, 
og  vinker  ad  de  Søgende  derude. 
—  Men  glemmer  hun,  i  Løn  at  bøje  Knæ, 
ja  stormer  Kirken,  den  hun  skulde  værge, 
og  taarner  Klipper  op  om  Korsets  Træ, 
da  kjendes  det,  at  Troen  flytter  Bjerge. 


i8 


Retsvidenskaben. 


bkjønt  ammet  op  i  Sydens  Marmorsale, 
og  vant  at  føre  romersk  Foldekast, 
Hun  lærte  Folkets  Sæd  og  Folkets  Tale, 
og  hegned  Borg  og  Hytte  lige  fast. 
Foruden  Sværd,  fra  Tankens  Dommerstol 
imellem  Mit  og  Dit  hun  Skjellet  maaler, 
og  vejer  Rettens  Krav   paa  gyldne  Skaaler, 
til  Tungen  peger  højt  mod  Retfærds  Sol. 
—  Ved  Lovens  strenge  Bogstav  staar  hun  Vagt ; 
men  stundum  lægger  hun  sin  Dommerdragt, 
hun  slipper  Tavlen,  griber  Aandens  Kjærte, 
og  peger  tyst  paa  Loven  i  vort  Hjerte. 


Lægevidenskaben, 


Jtn  Vingaardsmø  med  arbejdsvante  Hænder, 
som  vander,  binder  op  og  solevender, 
og  holder  Mulden  reen  om  Livets  Frø,  — 
dog  midt  i  Fredens  Dont  en  Kampens  Mo! 

Mod  Sot  og  Syge  drager  hun  i  Dysten, 
den  Fenris  baster  hun  med  klogtig  Haand, 
og  henter  Kræfter  til  sit  Tryllebaand 
fra  Mark  og  Fjæld,  ved  Kilden,  og  ved  Kysten. 
Ja  selv  med  Døden  drøje  Hug  hun  skifter, 
og  hærder  Værget  i  dens  egne  Gifter. 
—  Men  staar  hun  spørgende  i  Dødninghaven, 
da  planter  Troen  sine  Kors  paa  Graven. 

Filosofien, 


Ad  Tidens  Strom,  hvis  Kyster  hun  vil  tegne, 
hvis  Løb  hun  forsker   ud  til  mindste  Sving, 
hun  styrer  ind  mod  Livets  dunkle  Egne, 
vil  følge  Strømmen  til  dens  Kildespring. 
Hun  maaler  Sjæledybets  Katarakt, 
i  Mythens  Urskov  tør  hun  Lysning  bryde, 
ukj endte  Slægters  Tale  maa  hun  tyde; 
frem  trænger  hun  ved  Tankens  egen  Magt. 
Alt  hvad  hun  saa',  maa  hendes  Viden  tjene, 
fra  Hieroglyf,  til  Plante,  Dyr  og  Stene. 
Men,  øjner  hun,  hvor  Livets  Kilder  springe, 
—  hun  møder  dem,  der  for  paa  Troens  Vinge. 


Naturvidenskaben, 


Hun,    vort  Aarhundreds   kjække   Yndlinge 

Tærne, 
hun  er  den  yngste  blandt  de  Søstre  fem: 
opkiltet,  rap  tilfods  hun  iler  frem, 
her  mod  en  Stjærneblomst,  hist  mod  en  Stjærne. 
Og  som  de  tusind  Løv  gav  Stammen  Hvælv, 
og  atter  tusind  Kroner  ti  ælde  Skoven, 
af  tusind  Tegn  hun  sammenstaver  Loven 
for  alt  paa  Jorden,  for  dens  Vorden  selv. 
Med  Damp  til  Ganger,  Lyn  til  Sendebud, 
hun  fører  Magtens  Scepter  som  en  Gud; 
dog  er  det  Skaberen,  hvis  Værk  hun  lover, 
hans  Dybder,  hendes  Fakkel  lyser  over! 


Slutnings-Kor, 


Her  saa'  vi  gjennem  Kundskabs  Glar. 

Men  hist,  i  Lys  af  andre  Sole, 

vi  skal  i  Evighedens  Skole 

see  Aandens  Eenhed  reen  og  klar; 

og,  løfted'  over  Jorde- Striden, 

i  al  vor  Tro,  i  al  vor  Viden 

scc  samme  Stammes  Tvilling-Green, 

saa  vist  al  Sandheds  Gud  er  en! 

Sverig-Norges  Universiteter, 


Tre  Fyr  i  høje  Nord  er  sat 

til  Værn  mod  Skjær  og  Taage, 

de  skal  i  Mulm  og  Vinternat 

om  unge  Skuder  vaage! 

De  lyse  over  Aandens  Strand, 

selv  tændte  fra  det  Høje, 

for  hver  som  vil  og  hver  som  kan 

et  Tankens  Havdyb  pløje. 

Det  ældste,  fra  ærværdigt  Mos, 
med  store  Navne  glindser! 
Det  yngste  har  alt  Ry  og  Ros 
for  gode,  stærke  Lindser! 
Det  tredje,  rejst  som  Fjendebo, 
men  nær  til  Danmark  bundet, 
har  med  Tegner  lagt  Straalebro 
tværs  over  Øresundet! 

Og  som  naar  Vintrens  sidste  Gys 
for  Vaarcns  Pust  sig  taber, 
Fjeldfyrren  sætter  nye  Lys 
i  gammel  Kandelaber,  — 
har  altid  yngre  Slægters  Kraft 
fornyet  Aandens  Flammer 
i  samme  Lejer,  de  har  havt, 
og  i  de  gamle  Rammer. 

De  Taarne  tre,  dem  allen  Stund 

med  Drotten  Folket  værned, 

de  stande  fast,  paa  Sandheds  Grund, 

af  Himlens  Lys  omstjærned! 

De  knejse  frit  med  stærke  Blus, 

og  ogc  Lysets  Styrke,. 

til  fjerne  Odders  Bjælkehus 

er  revet  ud  af  Mørkel 


Ved  Studenter-Sangforeningens  Fest. 

1 6  December   1S79. 


Kor. 

Herlige  Sang, 
barnfødt  hos  Droslen  i  Dale, 
fostret  i  Havfruens  Sale,   — 

herlige  Sang! 

Du  var  vor  Fryd, 
Leg  som  med  tonende  Ringe! 
Flugt  som  paa  brusende  Vinge, 

du  var  vor  Fryd! 

Solo. 

Studenten  sang  i  Fædres  Old 
om  Venskab,  Vin  og  Piger. 
Den  Sang  var  munter,  brav  og  bold, 
men  Tonespil  i  Dur  og  Mol 
var  lidet  kjendte  Riger. 

I  Sang  kunst  var  Studenten  stum, 

og  end  i  Slummer  Musen; 

da  steg  hun  fra  sin  dybe  Slum, 

lig  Cypria  af  Havets  Skum, 

af  Frihedslivets  Brusen ! 

Hun  vinker  med  sin  Jomfruhaand, 

hun  vier  vore  Faner! 

I  Folkevisens  Klædemon, 

med  Ulla  Vinblads  Flagrebaand, 

til  Sangerdyst  hun  maner. 

Studentersang,  du  herlige, 
—  o  glade  Fremtidsvarsel !  — 
ret  snart  du  blev  den  særlige, 
aldeles  uundværlige 
ved  Bryllup  eller  Barsel! 

Kvartet  og  Kor. 

Ja  Tonestrømmen  bølged  let 

og  nok  saa  net 
i  baade  Kor  og  i  Kvartet, 
alt  for  en  Jomfruskare! 
Og  frydet  har  det  mangen  Sjæl, 
og  kryddret  vel  hver  Festens  Kveld, 


naar  alle  Stemmer  sang, 
snart  mægtigt  crescenclo, 
snart  diminuendo,   — 
allegro  non  troppo,   — 
allegro  galoppo  —  o.  s.  v. 
saa  lifligt  som  Fuglene  kviddrej 

Og  Koret  i  Studentens  Gaard 
sin  Yngel  faar; 

sin  Lærketrille  Sangen  slaar; 

vidt  over  Danmarks  Vange! 

O  Masser  af  Forgreninger, 

o  Høst  af  Sangforeninger! 
Ja  snart  Alverden  sang: 
fra  Livjæger-Flokken 
til  Brolægger-Stokken, 
fra  Meelmand  og  Bager 
til  Bybud  og  Drager  o.  s.  v. 

saa  flittigt  som  Fuglene  kviddre! 

Melodrama. 

O  Sangforening! 
I  Højtidssalen  som  bag  fire  Vægge 
var  Du  Studenterlivets  Kjæledægge,   - 
det  er  den  offentlige  Mening; 

og  det  kan  ikke  nægtes,  de  Kvartetter, 
de  favoriseres  jevnlig  med  Billetter! 
Saatidt  Du  drejer  paa  din  vante  Lire, 
og  kjører  frem  med  dine  Fire, 
dér  tydes  Alting  til  Elskværdighed, 
dér  kjæler  man  for  dine  Kunstnernykker, 
selv  om  Tribunen  gaar  istykker, 

og  Koret  med! 

Ja  Sang  er  Magt, 
det  mærker  man  som  sagt. 


Tenoren  er  en  Ild-Aand,  fyrig  skjøn 
(og  stærkt  i  Velten  hos  det  svage  Kjønj, 
som  flammer  Sjælen  op,  lig  Ilden  Hørret, 
og  smelter  Hjerterne  (og  stundum  Smørret). 
Sekunden  er  en  Luft-Aand,  af  de  stille, 
som  aldrig  stormer  løs  med  Fagter  vilde, 
men  følger  trolig  i  Koncertens  Timer 
sin  Tvillingbroder,  ganske  som  han  primer. 
Og  Primo-Bassen  er  en  Jordens  Søn 
(som  Jordens  Spirer  stundum  noget  grøn), 
der  gjerne  melder  sig  i  store  Skarer, 
og  traver  uden  mange  Dikkedarer. 
Men  >>  A  n  d  r  a  B  a  s  e  n  «,  han  —  ja  han  er  Basen 
(hvis  ikke  han  da  synger  som  et  Asen): 

han  er  som  Havet  med  den  dybe  Torden, 
som  spejler  Lys  og  Luft,  og  favner  Jorden! 
han  holder  sammen  støt  paa  hele  Grejen, 
og  brummer:  der  er  Ingenting  ivejen! 

Af  disse  fire  skjønne  Elementer, 
rørt  sammen  i  en  herlig  Harmoni, 
har  dannet  sig  imellem  os  Studenter 
en  Stat  i  Staten,  stærk  og  fri! 
Og  lutter  glimrende  og  stolte  Minder 
en  sagnrig  Oldtid  fast  til  Nutid  binder. 

Kanon. 

Ja  længe  leve  Sangen 

paa  Læben  og  i  Bryst! 
Saalænge  Toner  lykkes, 
saalænge  Noder  trykkes, 
saalænge  Punsch  der  brygges, 

er  Du  vor  Hjertenslyst! 

Ved  Indvielsen  af  Fredericias  nye  Skolebygning. 

28  September  1880. 


llil  dig  vor  gamle  Skole, 
vor  Ungdoms  gode  Ven, 
udi  din  nye  Kjole 
du  kjendes  knap  igjen! 
Og  dog  du  hørte  glamme 
vor  bølgekaade  Hær, 
og  dog  du  er  den  eamme, 
vi  længst  har  faaet  kjær! 

Saa  sank  os  i  din  Skygge 
om  Kundskabs  klare  Væld, 
bring  Liv  og  Lys  og  Lykke 
hver  ung  og  aaben  Sjæl! 
Og  gid  du  maa  omarme 
til  Væxt  og  Varetægt 
i  Friskhed,  Mod  og  Varme 
en     Sjette  Juli'<-Slægt! 

Et  Kuld  af  Kammerater 
ved  stærke  Lillebelt, 
af  tapre  Landsoldater 
paa  Aandens  vide  Felt, 
saa  flinke  til  at  lære 
som  til  at  gjøre  Gavn, 
vort  Fædreland  til  Ære; 
og  Fredericias  Navn! 

Og  som  i  Beltets  Bølger 
i  Skummets  hvide  Flom, 
et  Kuld  det  andet  følger 
og  stadig  skiftes  om, 
saa  følge  Slægt  paa  Slægter 
i  Skolen  ind  og  ud  — 
kun  ingen,  som  fornægter 
sit  Land,  sit  Kald,  sin  Gud ! 

Da  skal  i  sene  Dage 
vi  takke  dig  paany, 
naar  Tanken  gaar  tilbage 
til  Landsoldatens  By! 
Mod  Tidens  Tand  og  Flire 
du  knejse  ungt  og  kjækt  — 
trygt  stande  dine  Mure 
i  Herrens  Varetægt! 

Danmark. 

Foraaret  1879. 


Du  Land  fra  Oldtids  Dage, 
vort  milde  Fædreland, 
haard  er  din  Nutids  Sage, 
og  skygget  er  din  Strand! 
Vel  Bøgens  Løv  dig  krandser 
og  gjør  dig  ung  og  skjøn, 
dog  som  bag  isgraat  Pandser 
dit  Hjerte  slaar  iløn! 

Hvad  hjælper  det,  vi  kalde 
de  stolte  Minder  frem, 
naar  Nuets  Skygger  falde 
saa  sorgfuldt  over  dem! 
Til  Spot  kun  blinker  Gaasen 
fra  Volmer-Taarnets  Kam,   — 
trak  Tysken  ej  i  Baasen 
med  Fattigmandens  Lam! 

Hvad  hjælper  det,  vi  holde 
om  Thyras  Minde  Vagt, 
vil  ej   vi  bygge  Volde 
mod  lynsnar  Overmagt! 
Hvad  hjælper  det,  vi  sværge 
ved  ham  fra  Nørreriis, 
om  ikke  vi  vil  værge- 
vor  Rede  ligerviis! 

Men  kunde  vi  blot  tage 
vor  Trængsel  som  en  Tugt, 
vi  skulde  Sundhed  drage 
af  al  den  beske  Frugt! 
Den  Haand,  som  kan  nedbøje, 
oprejse  ogsaa  kan,  — 
o  Herre  i  det  Høje 
bevar  vort  gamle  Land! 

Paragraf  5. 

Vinteren   1879. 


De  sletted  ud  en  Paragraf, 

og  bagfra  Dolkestikket  traf. 

En  anden  Pagt  der  dog  er  til, 
med  Paragraf  af  Lyn  og  Ild! 

Og  der  den  femte  hedder  saa: 
Ej  Nogen  tør  ihjel  Du  slaa! 

Og  vil  de  myrde  Folk  og  Sprog, 
og  vil  de  trevle  Dannebrog,   — 

Af  al  den  Vold  og  Ulivsfærd 
skal  Herren  smedde  Hævnersværd ! 

Carl   Ploug. 
1829—79- 


I 
Jylland,  Jylland  var  hans  Vugge, 
gammelt  Vuggelin  for  Mænd, 
Aaens  Blink  og  Hedens  Alvor 
finder  I  hos  ham  igjen. 
Stormens  stærke  Vingefang  1 
Havets  høje  Bølgegang! 

Og  som  Klitten  er  han  furet, 
Tiden  har  ham  pløjet  tyst, 
mangen  Skramme  ser  I  ikke, 
den  er  gjemt  i  Kjæmpens  Bryst. 
Derfor  er  der  Vemodsdrag 
i  hans  stærke  Harpeslag. 

Sandhed  er  det,  han  har  villet 
som  en  ærlig  frygtløs  Tolk: 
Sandhed  mellem  Folk  og  Konge! 
Sandhed  mellem  Folk  og  Folk! 

Den  gav  Sangen  Straaleskjær, 
den  gav  Odden  i  hans  Sværd! 

Men  den  Magt,  som  har  bevaret 
ham  for  Egennyttens  Brand, 
det  er  Sønnckj ærligheden 
mod  vort  gamle  Fædreland! 
Den  slog  Gnister  i  hans  Dyst, 
den  er  Slaget  i  hans  Bryst. 

II. 

Op  da,   Studenter,  alle  tilsammen, 

hver,  i  hvis  Minde  hans  Navn  gaar  igjen, 

hver,  han  har  døbt  til  Alvor  og  Gammen, 

takker  vor  Høvding,  vor  Sanger,  vor  Ven! 

Halvhundred  Aar  med  Hjelmhuen  aaben, 

aldrig  af  Sadlen,  altid  i  Vaaben, 

svang  han  sin  Pallask,  sang  han  sin  Haaben, 

tro  mod  det  Banner,  han  hylded  som  Svend. 

Ja  dets  Indskrift  er  den  samme, 
som  han  hilste  med  Ynglingens  drømmende 

Smil, 

og  hans  Hjertes  stærke  Flamme 
har     ej  løjet,    sin  Varme,  ej    dejet     sin  Ild! 

For  Lykken  raader  Gud  — 
men  Vagten  holdt  han  ud, 
og  mod  Tidsaandens  Jætter 

han  end  er  vor  Thor, 
»og  han  rammer 
med  sin  Hammer«, 
med  sin  blødeste  Sang, 

med  sit  staalklædte  Ord! 

Op  da,  Studenter,  alle  tilsammen, 

hver,  i  hvis  Minde  hans  Navn  gaar  igjen, 

hver,  han  har  døbt  til  Alvor  og  Gammen, 

takker  vor  Høvding,  vor  Sanger,  vor  Ven! 

Halvhundred  Aar  med  Hjelmhuen  aaben, 

aldrig  af  Sadlen,  altid  i  Vaaben, 

svang  han  sin  Pallask,  sang  han  sin  Haaben, 

tro  mod  det  Banner,  han  hylded  som  Svend. 

C.  Hostrup. 

Juni   1880. 

tn  Sangspildigter  —  bort  til  Præste-Pligter ! 
det  rimer  nok,  men  kan  det  rimes  sammen? 
Ja,     siger  Spotteren,    .med  største  Lethed: 
han  skifter  bare  Publikum  og  Sted, 
og  bytter  sit  Theater  med  en  Kirke  -— 
hist  var  han  morsom,  her  han  deklamerer! 
Men    saadan    er    det    ej,    og    mindst    med 

Hostrup,  — 
den  Kaldelse,  der  gjorde  ham  til  Præst, 
har  levet  i  ham,  længe  før  han  kaldtes! 
Det  Blik,  hvormed  han  fra  Regentsens  Celle 
saa'  paa  sit  Gjenboskab  i  Smedens  Stue, 
den  Lunets  Plaskregn,  hvormed  overgivent 
han  hundred  Gange  i  »Soldaterløjer 
har  kommanderet  vore  Lattermuskler, 
de  gik  fra  først  af  sammen  med  et  Alvor; 
der  havde  fuldt  saa  god  en  Barneret 

som  Læbens  Smil  og  Skjælmen  i  hans  Øje. 
Der  var  en  lystig  Gjøg,  som  havde  lagt 
en  Haandfuld  Æg  i  Droslens  tyste  Rede: 
da  de  var  ruget  ud,  da  Kukkerne 
fløj  ud  paa  egen  Haand  og  fyldte  Skoven 
med  munter  Støj,  med  Drillen  og  Gammen, 
da  lød,  i  Vexelklang  med  Gjøgens  Latter 
—  naar  Mulmet  sank,  det  svale  —  Drossel- 
røsten, 
en  nordisk  Sangfugls  Røst  fra  Hjertets  Dybder, 
og  den  —  og  /Præstene  —  de  var  begge  med 
i  baade  ^Eventyr«  og  -  Tordenvejr  , 
i  alt  hans  Digter-Syn  og  Digter-Dømmen, 
ja  selv  fra  tidlig  Tid   i     Tranedandsetv ; 
thi  hvor  han  tegner  os  en  ferniseret, 
forloren  Dannelse,  der  kommer  frem 
det  Had  til  Skin  og  Humbug,  Løgn  og  Hulhed, 
som  er  al  Sandhedslængsels  ægte  Søster, 
og  som  han  fra  sin  Ungdom  bar  i  Hjertet. 

Just  Den,  der  sætter  Livets  Formaal  højest, 
et  evigt  Maal!    just  han  maa  højest  smile 
ad  al  den  Vigtighed,  den  tomme  Daarskab, 
som  joller  rundt  i  Døgnets  Karuseller, 
rundt,  altid  rundt,  mod  Maal,  som  ikke  findes! 
Men  just  den  Samme,  som  med  Smil  begyndte, 

og  brugte  flinkt  sin  lette  Lugekniv, 
han  vil,  —  naar  Tiden  er  der  —  lettelig 
ombytte  Lugekniv  med  Plov  og  Saasæk 
og  gaa  i  Kast  med  Jordens  Grundforbedring, 
først  hos  sig  selv  —  derefter  hos  de  Andre. 

Saa  —  tænker  jeg  mig  —  saadan  gik  det 

Hostrup ! 
Det,  som  han  lo  ad  før,  det  Skvaldergræs, 
som  bobler  frem  fra  alle  Muldens  Rifter, 
den  Hejresæd,  som  vil  agere  Hvede, 
den  Mængde  Agerkaal, 

som  nok  gjør  Agren  gul,  men  ikke  gylden, 
ser  han  med  Et  som  det,  den  er:  som  Ukrud, 
som  Farer  for  Guds  gode  Sædekorn; 
i  al  den  smaalige  Forfænglighed, 
som  ej  gjør  nogen  Moders  Sjæl  Fortræd, 
ser   han  Fortræd   —   Fortræd   for  Aand   og 

Hjerte ; 
og  alle  disse  smaa  Naragtigheder, 
han   saa    saa  klart  som  Faa   —   i  dem  han 

øjner 
smaa  Rodskud    af  det   gamle  Syndens  Gift- 
træ — 
og  dog  i  disse  Narre:  Mennesker, 
Brødre  o^r  Søstre  af  den  samme  Fader! 


Da  kan  han  ikke  male  mer  med  Smil  — 

der  kunde  komme  Taarer  let  imellem 

og  gjøre  Tegningen  utydelig  — 

da  faar  han  Trang  til  mer  end  til  at  holde 

Latterens  Hulspejl  frem,   Trang  til  at  kalde 

Sjælene  frem  for  Hellighedens  Spejl 

i  Frelserskikkelsen  fra  Bethlehem, 

at  de  maa  se  sig  selv  i  Lys  af  Lyset 

og  gribe  Haanden,  som  kan  rense  dem 

fra  alle  disse  smaa  —  Spedalskhedspletter. 

Vi  Andre,  vi  kan  sukke,  at  vi  tabte 
ej  blot  -en  Smule  Digter-,  nej  en  Mester 
i  Scenens  Kunst,  en  realistisk  Maler 
med  Lys  og  Himmel  i  sin  Billedverden! 
Men  takke  vil  vi  ham,  nu  da  han  graaner, 
for  al  den  Friskhed,  han  har  bragt  tilhuse! 
Endnu  til  Sang  sin  Strengeleg  han  læmper  — 
Gud   give  ham  en  varm  og  lys  September! 

Ved  Helligaands-Kirkens  Fornyelse, 

6  Maj   1SS0. 


I. 

opiret  blinker  højt  i  Sk)*, 
Kirkens  Hal  er  rejst  paany, 
bødet  Rift  og  Fure; 
mangen  flittig"  Arbejdsdag, 
mangt  et  lille  Hammerslag 
styrket  har  dens  Mure. 

Herre,  Du  vort  Liv,  vort  Lys, 
lad  din  Kirke  saa  forny's 
paa  sin  Grund  den  gamle! 
Gjør  mod  Tidens  vilde  Kast 
Hvalv  og  Støtter  dobbelt  fast  ! 
Selv  hvert  Brudd  Du  samle! 

Rust  din  Menighed  til  Sejr! 
Lad  paany  dit  Pintsevejr 
over  Mængden  lyde! 
Sænk  din  Aand  i  Daabens  Elv! 
Ræk  os  underfuldt  Dig  selv, 
naar  vi  Brødet  bryde! 

Hør  vor  Bøn  og  svar  vort  Raab, 
og  forøg  os  Tro  og  Haab, 
Taalmod  under  Smerte! 
Lad  med  Ordets  Hammerslag 
Aanden  rense  Dag  for  Dag 
Templet  i  vort  Hjerte! 

II. 

Du,  som  Freden  os  forkynder, 
Du  en  Frelser,  jeg  en  Synder, 
Du  med  Amen,  vi  med  Bøn! 
Du  med  Xaaden,  vi  med  Skammen, 
ak,  hvor  vi  dog  passe  sammen, 
Du  Guds  Salvede,  Guds  Søn! 

Derfor  steg  Du  fra  det  Høje, 
at  Guds  Xaades  Tempel  fløje 
favne  maa  den  ganske  Jord,   — 

tag  da  ogsaa  her  din  Bolig, 
giv  at  vore  Hjerter  trolig 
favne  maa  dit  Livsens  Ord! 

Giv  de  Røster  som  skal  lyde, 
med  Guds  Julebud  at  fryde, 
med  Hans  Lov  at  bøje  Trods! 
sandt  Dit  Billed  os  at  male, 
og  til  Viljerne  at  tale, 
kun  til  Vilje  aldrig  os! 

Giv  saa  os,  med  Ild  paa  Tunge 
Tak  og  Lovsang  Dig  at  sjunge 
for  det  Ord  som  til  os  lød! 
først  at  lytte,  saa  at  lyde, 
med  vort  Adamsliv  at  bryde, 
tjene  Dig  i  Liv  og  Død! 

Til 

H.  L.  Martensen. 

15  April   1879. 


Det  stormer  over  Verdens  Strand; 
og  Klagesang  og  Yeraab  lyder, 
at  Midgaardsormen  Kammen  skyder, 
og  blotter  Øjets  Afgrundsbrand ! 
Og  Raab  der  høres  under  Dække: 
Snart  gaar  isønder  Kirkens  Snekke, 
nu  frelse  sig,  Enhver  som  kan! 

>Ja,  frelse  sig  hver  Støvets  Søn! 
kun  ej  i  Døgnets  Redningsbaade, 
men  ved  at  møde  Mulm  og  Fraade 
i  Tro!    i  Lydighed!   i  Bøn! 
ved  vaagen  Kamp  i  Lid  til  Naaden, 
thi  Kirken  selv  er  Redningsbaaden! 
og  Herren  er  ombord  iløn!« 

Det  Troens  Svar,  det  toned  fast 
fra  Dig,  vor  Kirkes  høje  Styrer, 
lig  Orgelsus,  lig  Klang  af  Lyrer 
igjennem  Stormens  vrede  Kast! 
Og  Roret  slap  Du  ej  af  Hænde, 
lod  ej  Dig  true  til  at  vende, 
men  holdt  mod  Stjærnen  Øjet  fast. 

Og  gynged  det  lidt  mindre  haardt, 
Du  førte  Snekkens  Logbog  nøje, 
og  tegned  med  en  Mesters  Øje 
et  Christenlivets  Verdenskaart: 
med  Evighedens  høje  Strande! 
med  Skjær  og  Dyb  og  stille  Vande 
med  Herrens  Billed  og  med  vort! 

Saa  tag  vor  Tak     for  Troens  Blus, 
Du  tændte  i  de  mange  Hjerter! 
for  Hyrdesprog  fra  Altrets  Kjerter! 
for  Tankens  høje  Vingesus! 
Men  Han,  hvem  Du  vil  ene  tjene, 
livsalig  Fred  din  Aand  forlene, 
en  Kveld  som  hin  i  Emaus! 

Mindesange. 


Rudolf  Frimodt. 
21   Mart,   1879. 


Hyrde  var  han,  en  af  dem, 

som  blandt  Tjørn  om  Lammet  lede 

Tjener  var  han,  en  af  dem, 

som  til  Bryllup  Stakler  beder! 

Høstkarl  var  han,  en  af  dem, 

som  har  Frugter  med  sig  hjem. 

Til  Guds  Arbejd  var  han  skabt, 
Sjæle  har  han  søgt  og  fundet  — 
Klager  Christne:    vi  har  tabt! 
Jubler  Christne:    han  har  vundet! 
Hver  en  Læbe,  lukt  i  Fred, 
raaber  om  Guds  Trofasthed! 

Hver  en  Vilje,  stærk  som  hans 
til  i  Guds  sig  ind  at  bøje, 
hvert  et  Blik,  sonr  i  sin  Glands 
fik  et  Skjær  fra  Thabors  Høje, 
hver  en  Haand  saa  blød  og  fast  — 
sejrer  samme  Stund  de  brast. 

Jævndøgns-Stormen  over  Sne 
spotter  hver  som  tror  paa  Sommer, 
Øjet  kan  ej  Vaaren  se,  — 
dog  ustandselig  den  kommer! 
Saa  er  Livets  Foraarsvej,  — 
tro,  om  end  du  skuer  ej! 

Død  og  Grav,  hvor  er  din  Sejr: 
Den,  fra  hvem  du  vristed  Værget, 
den,  du  slog  med  Jævndøgns- Vejr, 
ham  har  Frelserhaanden  bjerget 
til  en  Vaar  som  ej  forgaar, 
til  de  Frelstes  Børnekaar! 

Tak  Du  Naadens,  Trøstens  Gud, 
som  gav  Glød  paa  Støvets  Tunge, 
som  din  Tjener  fried  ud, 
mens  hans  Kræfter  end  var  unge! 
Fred  med  ham!    og  Fred  med  os! 
Sank  os,  Synd  og  Død  til  Trods! 


49 


Gotfred  Benjamin  Rode. 
12   September   187 


Kun  Natten  hørte  Sukket, 
da  Hjertets  Slag  blev  stilt; 
men  nu  er  Øjet  lukket, 
som  kunde  se  saa  mildt; 
og  nu  et  Aasyn  dølges, 
af  Jordeklokker  følges, 
som,  selv  naar  Alt  var  armt, 
har  lyst  saa  rent  og  varmt. 


Ja  tidligt  nk  Du  Aften, 
og  brat  September-Kveld; 
en  Vunde  tæred  Kraften, 
alt  paa  din  Manddoms  Skjel; 
men  midt  i  Suk  og  Trængsel 
blev  stærkere  din  Længsel 
fra  dette  Stubbens  Land 
mod  Livets  Foraars-Strand! 

Thi  dybt  i  Sjælen  gjemte 
Du  paa  din  Barndoms  Tro, 
og  Hjertets  Strenge  stemte 
til  mild  og  fredsæl  Ro! 
Da  Vinterstormen  isned, 
og  Lykkens  Blomster  visned, 
Du  vandt  kun  længer  frem, 
ved  Lys  fra  Bethlehem! 


Farvel  da,  Ven  og  Broder, 
Farvel  i  Jesu  Navn! 
Ved  Livets  klare  Floder 
Han  stille  Suk  og  Savn! 
Hvor  Naadens  Kilder  bruse, 
hvor  Fredens  Palmer  suse, 
Han  samle  os  engang 
til  hellier  Takkesan«;! 

Peter  Arnold  Heise. 
12  September  1879. 


De  tyste  Tonestrømme 

i  Alnaturens  Baand, 

de  stærke  med  de  ømme, 

dem  gav  han  Liv  og  Aand. 

Ak,  med  hans  Kunstner-Hjerte 

en  Tone-Kjæde  brast, 

en  Klang  af  Fryd  og  Smerte, 

i  Skjønhed  tryllet  fast. 


Men  Støvets  dybe  Drømme 

om  Fred  og  Naadebud, 

de  bundne  Tonestrømme, 

de  løses  kun  af  Gud; 

og  først  maa  Hjertet  stemmes 

til  hellig  Harmoni, 

og  Egenviljen  tæmmes, 

før  Sjælen  vorder  fri. 

Du  Treklang  af  Guds  Naade, 

Tro,  Haab  og  Kjærlighed! 

som  gjennenr  Synd  og  Vaade 

kan  ene  tone  Fred,  — 

stil  du  hans  Hjertes  Længsel 

ved  Jesu  Frelserfavn, 

og  kling  i  Jordens  Trængsel 

med  Trøst  for  Sor^  os;  Savn! 


II. 


RELIGIØSE    DIGTE. 


Maanebroen. 


Maanen  lægger  sin  Straalebro 
over  de  Strømme  stride; 
som  over  Scenen  i  festlig  Ro 
Sundets  Sejlere  glide. 

Der  kommer  een,  og  to,  og  tre, 
i  Glands  tilsyne  de  komme! 
Sejlet  straaler  af  Sølv  og  Snee,  — 
men  brat  er  Synet  omme! 

Slugte  dem  Havet  ?   Er  der  ej 
et  Kjølvand  hist  i  Skyggen  : 
Stopper  i  Mørket  Skudens  Vej  ? 
Xej,  Glandsen  vendte  de  Ryggen! 

—  Saadan  en  Baad  er  Menneskets  Liv. 
Om  Kjølen  Bølgerne  funkle, 
men  —  til  en  Tilskuers  Tidsfordriv  — 
den  svinder  snart  i  det  Dunkle. 

Hvor  Lyset  spilled  paa  Top  og  Sejl, 
er  Intet  meer  at  skue; 
Andre  vugges  paa  Havets  Spejl, 
og  glittre  i  sølvklar  Lue. 

Dog  vandrer  Baaden  sin  tyste  Vej 
over  de  sorte  Vande. 
Slugte  den  Dødens  Hav?   O  nej, 
den  gled  mod  de  evige  Strande. 

Hvad  hjalp  det  mig 


Hvad    hjalp    det   mig,    om   Stjærnerne  jeg 

kj  endte 
og  kunde  deres  Afstand  regne  ud, 
om   ej  den  Afstand  mig  i  Hjertet  brændte, 
som  skiller  mig  fra  Hellighedens  Gud! 
om  ej  jeg  sørged  og  blev  ved  at  sørge, 
om  ej  jeg  spurgte  og  blev  ved  at  spørge, 
til  Svar  jeg  fandt  i  Julens  Frydebud! 

Hvad  hjælper  det,  jeg  veed,    at  tusind  Mile 
mig  r^'kke  nær  ved  Bæven  i  en  Traad, 
hvis  ej  min  egen  Bæven  finder  Hvile 
i  Troen  paa  Guds  faderlige  Raad,  — 
hvis  ej  jeg  veed,  at  Han  i  Himlens  Sale 
er  mig  saa  nær,  saa  jeg  til  Ham  kan  tale 
og  fange  Svar  som  stiller  Angst  og  Graad! 


Hvad  hjalp  det,  om  jeg  gransked  alle  Love, 
kun  ikke  Loven  i  mit  eget  Bryst! 
Hvad  hjalp  det,  om  jeg  sorgløst  vilde  vove 
at  døve  mine  Lov-Brudds  Dommer-Rost! 
Men  dommer  mig  mit  Hjertes  tunge  Smerte, 
Guds  Kjærlighed  er  større  end  mit  Hjerte, 
Steentavlens  Trusel  smelter  hen  i  Trøst! 

Christus-Troen. 


1  ro,  som  overvinder  Alt! 
eneste  i  Verden  vide, 
der  kan  trøste  dem  som  lide, 
der  kan  styrke  dem  som  stride, 
der  kan  rejse  dem  som  faldt  — 
straal  som  i  de  gamle  Dage, 
da  det  Verdenskampen  gjaldt! 
Viis  dig  mægtig  i  de  Svage! 

Mellem  Ulve  gik  du  Bud, 
svøbt  i  Ringhed  som  din  Mester! 
haanet  af  Alverdens  Præster, 
Dødsens  Barn  ved  Romas  Fester  - 
mægted  dog  at  holde  ud: 
slukke  Løgnens  OrTerkjerter, 
rejse  for  en  hellig  Gud 
Tempelhvalv  i  Hedning-Hjerter! 

Der  er  Ulve  nok  endnu, 

som  mod  Hjorden  viser  Tænder! 

der  er  nok  af  løse  Venner, 

som  ved  første  Anskrig  render, 

svajende  i  Sind  og  Hu  — 

o  men  Hyrden  er  den  samme, 

og  den  samme  er  og  du! 

Ej  du  vorde  vil  til  Skamme! 

Der  er  nok  af  Slangens  Kuld, 
som  i  Sjælens  Dyb  har  Leje, 
som  vil  slime  vore  Veje, 
røve  os  vort  bedste  Eje 
og  forgifte  Hjertets  Muld  — 
dog  er  Herren  Slangens  Mester, 
værger  os  med  Skjold  af  Guld, 
hvor  hans  Aand  et  Hjerte  gjæster! 

—  Stjernelys  fra  Bethlehem! 
straal  igjennem  Tidens  Taage, 
ram  de  matte  Øjenlaage, 
bring  os  alle  til  at  vaage, 
og  de  Tvivlende  beskjæm ! 
Lys  os  ind  til  Naadestolen, 
led  til  Golgatha  os  frem, 
o";  bebud  os  Paaskesolen! 

Bøn  og  Arbejd! 


Kommer  det  end  ej  til  Knælen 
eller  Beden  med  din  Mund, 
dog  Guds  Himmel   skal  i  Sjælen 
spejles  som  i  Hav  og  Sund! 
Arbejd  fast  og  uforsagt,  — 
men  lad  Bønnen  holde  Vagt! 
Mej  din  Rug  og  sank  din  Hvede, 
men  lad  Hjertet  altid  bede. 

Jesu  Billed,  lad  det  blinke 
med  det  første  Morgenskjær; 
Jesu  Billed,  lad  det  vinke, 
naar  du  ender  Dagens  Færd; 
Tag  Ham  med  i  Mark  og  Skov, 
hos  din  Le  og  hos  din  Plov, 
har  Han  salvet  Øjets  Hinde, 
vil  du  allesteds  ham  finde! 

Fylder  Krybben  du  for    Horset 
husk,  i  Stalden  blev  Han  fød  ? 
Lægger  du  i  Spanden  Korset, 
husk,  paa  Korset  er  Han  død! 
Vandrer  du  ved  Axets  Fod, 
husk,  Han  sejerrig  opstod!  . 
Stiger  Lærken  for  dit  Øje, 
husk,  Han  troner  i  det  Høje! 

Ser  du  Kjæmpestammer  blandes 
himmelhøjt  i  Skovens  Hvælv, 
se  mod  Pavlus  og  Johannes,  — 
Krat  og  Risbøg  er  vi  selv. 
Giv  dog  Agt  paa  Skovens  Smaa, 
ogsaa  de  vil  opad  naa, 
Muld  og  Marv  er  dog  den  samme, 
ogsaa  du  kan  vorde  Stamme! 

Læser  saa  af  Jord  og  Himmel 
altid  du  en  hellig  Text, 
skal  med  Jordens  Børnevrimmel 
selv  du  nok  fornemme  Væxt! 
Aander  altid  ej  dit  Bryst 
selv  i  allertravlest  Høst? 
Midt  i  Arbejdsdagens  Hede 
kan  dit  Hjerte  altid  bede. 

Kjærlighed. 


» Kjærlighed  er  Lovens  Fylde', 
er  Guds  Lov  i  Blomsterskrift; 
kommer  ej  med  Flammetorden 
men  med  Foraarsvindens  Vift. 

Kiærligheden  er  en  Rose, 
fuld  og  duftende  og  rig; 
Pligten  er  det  grønne  Bæger 
under  Kjærlighedens  Flig. 

Kjærligheden  er  som  Havet, 
gjør  med  Sang  sit  Hverdagsværk ; 
den  har  Byrder  nok  at  bære, 
men  den  er  saa  bølgestærk. 

Kjærlighed  har  Vaarens  Solblink, 
Somrens  Fylde,  Høstens  Fred, 
kj ender  kun  af  Vintren  Hvilen, 
—  falmer  ej  i  Evighed. 

Matthæus. 


Hvor  Bjerg  og  Bølge  knyttes 
i  grønne  Vinløvs-Baand, 
hvor  Rom  og  Israel  mødtes 
og  brødes,  Aand  mod  Aand, 
der  sad  i  Tolder-Boden 
Matthæus  under  Tjæld, 
ej  langt  fra  Jordan-Floden, 
og  nær  ved  Livets  Væld. 

Han  ser  paa  Søens  Flade 

de  hvide  Sejl  i  Flok, 

han  har  paa  Bordets  Plade 

af  blanke  Ruller  nok; 

men  dybt  hans  Hjerte  grunder, 

mens  Læben  bliver  stum, 

paa  Israels  store  Under 

her  i  Kapernaum. 


Han  stod  bag  Palmeviften, 
og  hørte  Jesu  Mund 
uddybe  Ørken-Skriften 
og  Salighedens  Grund; 
saa  gav  han  sig  i  Lære 
mod  Jordens  Sorg  og  Savn 
hos  Markens  Liljehære, 
hos  Himlens  Spurv  og  Ravn. 

Matthæus'  Sjæl  sig  fryder, 

da  Herren  gaar  forbi! 

>Kom,  følg  mig!«  Røsten  lyder, 

og  flux  han  gjør  sig  fri: 

han  lader  Sølvet  skinne, 

og  følger  Jesu  Fjed,  — 

hvad  Tab,  om  han  kan  vinde 

Guds  Riges  dybe  Fred! 

—  O  Venner,  I  som  bygge 

i  et  Kapernaum, 

hvor  midt  i  Syndens  Skygge 

dog  Jesus  ejer  Rum; 

hvor  Guld  og  Gammen  blinker 

fra  mangen  OfTerlund,  — 

see  dog,  hvor  Herren  vinker 

endnu  i  denne  Stund! 

Følg  efter,  naar  Han  kalder 
ved  Morgen  eller  Kvæld! 
I  Ungdom  eller  Alder 
sig  Synd  og  Sorg  Farvel! 
Skal  Vejen  ogsaa  vende 
mod  Urtegaarden  ned, 
følg  ham  til  Verdens  Ende, 
til  Lys  og  Liv  og  Fred! 

Paulus  i  Cæsarea. 


r  au  lus  er  i  Baand  og  Lænker. 
See,  han  stirrer  gjennem  Gluggen 
paa  det  Bølgehav,  hvis  Vuggen 
snart  skal  bringe  ham  til  Rom. 
Lange  Aar  han  maatte  vente 
her  i  Cæsareas  Fængsel; 
nu  sig  drejer  Dørens  Hængsel, 
Vagten  er  der  for  at  hente 
ham  endnu  engang  til  Dom. 

Der  er  Fest  idag  paa  Slottet: 
Kong  Agrippa  er  i  Staden. 
Folk  har  staaet  tæt  paa  Gaden, 
for  at  see  den  hele  Pragt: 
Vognens  blomstersmykte  Trone, 
Hestens  blanke  Sølverklokker! 
Perlen  i  Agrippas  Krone! 
Berenikes  Slangelokker! 
og  den  sorte  Æresvagt. 

Landets  Romerhøvding,  Fes  tus 
vil  et  Bæger  med  dem  tømme; 
med  det  Samme  skal  de  dømme 
i  en  Sag,  som  vakte  Harm. 
Festus  er  i  Hallen  rede, 
—  Neros  Træl,  og  sine  Lysters  - 
nu  ad  Trapperne  de  brede 
gaar  Agrippa  ved  sin  Søsters 
Dronning  Berenikes  Arm. 


I  en  sivgrøn  Silkekjortel 

skrider  Titus'  Elskerinde 

mod  sin  Tronstols  Marmortinde, 

blændende  som  Fakkelskin. 

Mens  paa  Purpur  blødt  de  bænkes, 

rasle  Silkens  Folder  vide; 

men  en  Raslen  som  en  Lænkes 

høres  fra  den  anden  Side, 

hvor  en  Fange  føres  ind. 


Hvem  er  det?     »Hin  Mand  fra  Tarsus« 
svarer  Festus  let  i  Tonen, 
mens  han  vugger  sig  paa  Tronen,  — 
romersk  Borger,  hører  jeg. 

Eders  gode  Farisæer 
paa  hinanden  er  i  Totten, 
klage  ham  som  Nazaræer,  — 
Talen  er  om  Gudsbespotten: 
det  er  ikke  Tine-  for  mi«;! 


»Jeg  forstaar  mig  ej  paa  Guder,   — 

de  skal  have  skabt  os  Alle, 

og  det  kunde  sig  dog  falde, 

Guderne  dem  skabte  vi! 

Nok  om  det,  —  men  I  er  kyndig, 

I  er  en  Rabbiner  næsten! 

Paulus  hedder  han  forresten, 

og  jeg  tror  ham  ej  saa  syndig,   — 

Kong  Agrippa,  døm  nu  I!« 

See,  der  staar  den  bundne  Paulus! 

Han  har  ingen  Tjenerskare, 

ingen  glimrende  Tiåre, 

ingen  nubisk  Æresvagt; 

men  hans  Blik,  det  dybe,  klare, 

synes  komme  fra  en  Trone, 

og  det  er  som  Engles  Skare 

har  en  Glands  fra  Livets  Krone 

om  hans  ble^e  Hoved  lagt. 


Nu  han  slaar  til  Lyd  med  Haanden. 
Om  sin  Ungdom  han  fortæller; 
for  Agrippa  han  sig  melder 
som  en  nidkjær,  jødisk  Mand. 
»Jeg  var  selv  en  Farisæer, 
i  min  egen  Retfærd  lullet, 
raste  mod  de  Nazaræer, 
fulgte  dem  til  Fangehullet, 
lyste  dem  i  Lovens  Band. 


Men  paa  Vejen  til  Damaskus 
straaled  mig  et  Lys  imode, 
mere  stærkt  end  Sole  gløde, 
Himlen  stod  paa  viden  Gavl! 
Og  en  Røst  imod  mig  talte, 
altid  kan  den  Rost  jeg  høre,  — 
det  var  Jesus,  som  mig  kaldte, 
da  det  raabte  i  mit  Øre: 
Hvi  forfølger  Du  mig  Saul! 


Derfor,  hvad  Profeter  varsled, 
vidner  jeg  for  Smaa  og  Store: 
Han,  hvem  vi  til  Synder  gjorde, 
Jesus  —  er  Guds  rette  Christ! 


Kalken  fyldtes  ham  til  Randen, 
lide  skulde  han  og  bløde, 
men  jeg  veed,  han  er  opstanden! 
og  med  ham  skal  alle  Døde 
rejses  op  —  det  tror  jeg  vist! 

Raser  Dur     Du  raser  Paulus! 
raaber  Romeren  forfærdet: 

Det  er  Galskab,   Galskab  er  det, 
al  din  Lærdom  gjør  Dig  gal!« 
Men  Agrippas  Pande  glattes; 
halvvejs  med  en  Lærlings  Mine 
hvisker  han:  kun  lidt  mig  fattes 
i  at  blive  en  af  Dine,  — 
vil  Du  mere,  Paulus,  —  tal! 

Hvad  saa  fattes,  Kong  Agrippa, 
—  lad  mig  dette  Ene  sige,  — 
Gid  i  Alt  Du  var  min  Lige, 
kun  paa  disse  Lænker  nær! 
Gid  det  Verdenshav,  Du  foer  paa, 
maatte  miste  Trylleglandsen, 
gid  Du  troede  Ham,  jeg  tror  paa, 
o  da  greb  Du  efter  Krandsen, 
der  er  Skam  og  Lænker  værd! 


-  Bort  af  Vagten  føres  Paulus; 
fjernt  endnu  hans  Lænke  klirrer; 
efter  ham  Agrippa  stirrer; 
der  blev  tomt  i  Festus'  Hal. 
Berenike  synes  tøve 
midt  i  Alvorstankers  -Flokke,  — 
kunde  dog  ha  e  Lyst  at  prøve, 
om  det  var  saa  svært  at  lokke 
denne  Helgensjæl  til  Fald. 

Endelig  ta'r  Festus  Ordet: 

•;Var  han  ikke  romersk  Borger, 

var  jeg  fri  for  disse  Sorger,  — 

nu  maa  han  for  Ncros  Dom! 

Xaa,   mene   —  rask  sig  Værten  rejser 

»nu  Hav  med  Bacchus'  Fylde, 

huje  Gjæster!  lad  os  hylde 

vor  guddommelige  Kejser,   — 

min  Falerner  er  fra  Rom! 


Cæsarea,  Cæsarea! 
med  det  stolte  Navn  paa  Panden, 
marmorblank  som  ingen  anden 
Romerstad  paa  hellig  Jord! 

Seer  Du  Skuden  hist  i  Havnen. 
som  just  nu  har  hisset  Sejlet? 
see,  nu  har  den  Fyret  pejlet, 
nu  har  Stormen  den  i  Favnen! 
Der  er  Paulus  med  ombord! 

Snart  han  skal  for  Xeros  Rasen 

mod  en  aaben  Himmel  smile; 

han,  som  aldrig  gav  sig  Hvile. 

hvile  i  sit  Martyrblod. 

Men  hans  Ord  skal  evigt  mindes, 

til  Guds  Rige  bygge  Broen; 

og  hans  Rasen,  —  den  skal  findes 

overalt,  hvor  Christus-Troen 

i  et  Hjerte  fæster  Rod. 


74 


Ydre  Mission. 


JNaar  Svenden  gaar  i  Kampen 
for  Folk  og  Fædreland, 
og  trodser  Dødningdampen 
det  bedste  som  han  kan,  — 
da  bede  vel  hans  Kjære 
om  Sejr  for  Land  og  Hær, 
og  hjælpe  ham  at  bære 
al  Krigerens  Besvær. 

Men  naar  paa  vilde  Strande 
Guds  Riges  Hær  staar  Vagt 
i  fjerne  Hedninglande 
om  Korset  uforsagt, 
maa  døje  Sydens  Hede 
og  Nordens  Snee  og  Is,  — 
skal  vi  da  ikke  bede 
og  hjælpe  ligerviis? 

Er  ej  vor  egen  Sejren, 
og  vort  hvert  Nederlag! 
Er  ej  Guds  Ark  i  Lejren 
med  Korsets  dyre  Flag! 
vSkal  vi  med  Elis  Sønner 
fra  Helligdommen  fly, 
og  ej  med  vore  Bønner 
til  Kampens  Herre  tyl 

Ak  hvor  dog  Lyst  til  Freden 
har  taget  os  med  Vold! 
Ak  hvor  dog  Kjærligheden 
er  bleven  død  og  kold! 
Ak  hvor  dog  vore  Tanker 
har  snævre  Stier  traadt! 
Ak  hvor  dog  Hjertet  banker 
for  vore  Brødre  smaat! 

Op  Venner,  kæmp  i  Aanden 
i  Hedningdysten  med! 
Luk  Hjertet  op  og  Haanden, 
skik  Bud  og  Hjælp  afsted! 
Kom,  lett'  de  Vaabenføre 
den  strænge  Nattevagt  — 
lad  Verden  see  og  høre, 
vi  er  med  dem  i  Pagt! 

Indre  Mission. 


1  Herrens  Vingaards-Svende, 
de  sidste  med  de  første,  — 
hvor  er  der  mange  Ranker, 
som  efter  Næring  tørste! 
Der  er  saa  mange  Vildskud, 
som  ædle  Safter  tære! 
mangen  gold  og  tørret  Kvist, 
som  Druer  kunde  bære! 


Der  er  saamange  Sjæle, 
som  mellem  Torne  hildes, 
der  er  saamange  Vunder, 
som  trænge  til  at  stilles. 

Der  er  saamange  Smaafolk, 
som  trænge  til  at  støttes, 
og  saa  mange  brudte  Baand, 
der  trænge  til  at  knyttes. 


Har  Herren  ikke  sat  os 

til  Rankerne  at  passe, 

og  rakt  os  Lugekniven 

i  Lovens  Ord  det  hvasse, 

og  viist  os  Livets  Kilde 

til  tørre  Skud  at  kvæge, 

og  bragt  os  Kjærlighedens  Baand 

til  Brudd  og  Brist  at  læsre. 


Til  Arbejd,  Herrens  Svende, 
til  Arbejd  med  at  grave 
og  vande  og  beskjære 
og  binde  op  hans  Have! 
Til  Arbejd  i  at  elske 
med  meer  end  Ord  og  Tunge 
hører  I,  Han  kalder  lydt 
paa  Gamle  som  paa  Unge! 

Naar  Skyggerne  da  falde, 
og  Kniv  og  Hakke  lægges, 
og  trætte  Hænder  hvile, 
mens  Nadverbordet  dækkes, 
da  kommer  Vingaardsherren 
og  rører  Aftenklokken  — 
Herre,  tag  da  med  til  Bords 
os  Smaa  i  Arbejdsflokken! 

Spejling, 

JNaar  Midsommersolens  Straaler 
til  Skovens  Løngange  naae, 
da  bære  de  tusind  Blade 
tusind  Solbilleder  smaa. 
Saa  lyser  Frelserens  Billed, 
i  hvor  det  kastes  ind, 
i  tusind  fattige  Hjerter, 
i  mangt  et  bedrøvet  Sind. 

Og  som  hint  Himlens  Stor-Lys, 
hvor  Bølgen  gaar  mod  Kyst, 
blinker  med  tusind  Smaalys 
paa  Havets  bævende  Bryst,  — 
saa  spejles  Frelserens  Billed 
i  Sjælenes  dybe  Grund, 
og  hvor  det  Billed  gribes, 
faar  Hjertet  en  gylden  Stund. 

Han  spejles  i  fulde  Strømme, 

og  i  den  lave  Strand; 

med  Mosens  plumrede  Vande 

tager  til  Takke  Han! 

Ja,  ejer  Du  blot  en  Taare 

til  Bod  for  Fald  og  Fejl, 

den  ene  brændende  Draabe 

kan  vorde  Guds  Naades  Spejl. 


III. 
BLANDEDE  DIGTE. 


"Foraar  begynder". 

1879. 

Jeg  længes  efter  Foraar! 

Den  Vinter  er  saa  lang  og  haard,   — 

hvorfor  vil  ikke  Solen 

ham  sætte  Gyldenstolen 

for  Døren,  saa  han  gaar! 

Men  Sneen  griner,  Vold  ved  Vold, 

mens  Brændestakken  tømmes, 

og  Ovnen  bliver  kold. 

Jeg  længes  efter  Lærken! 

Den  fryser  om  sit  Sangerbryst; 

jeg  veed  den  er  derude,  — 

men  bundet  til  sin  Pude 

den  sparer  paa  sin  Røst. 

Dog  er  der  Fieer  end  Lærken  graa, 

som  i  sin  trange  Rede 

lod  Sangen  gaa  istaa. 


Jeg  længes  efter  Stæren! 

Den  kjække  Svend  faldt  og  i  Døs; 

han  tyst  sig  indemurer, 

og  trevent  kukelurer  — 

han  er  saa  arbejdsløs! 

Men  gid  vor  arbejdsløse  Flok 

ved  Solvejr  var  saa  flittig,  — 

da  fik  den  Føden  nok. 

Jeg  længes  efter  Gjøgen! 

Thi  Uhret  kukker  ganske  rart,  — 

men  tælle  Lykkens  Timer, 

naar  Vaarens  Klokke  kimer, 

det  har  dog  bedre  Art. 

Den  ta'r  sig  Moderpligten  let, 

men  gjør  det  af  med  Krybet, 

og  det  er  dog  honnet. 

Jeg  længes  efter  Blomster! 

Den  kjære  Julerose  hvid 

har  været  ene  om'et, 

mens  Stormene  har  trommet 

nu  snart  en  evig  Tid. 

Og  vel  kom  Vintergjækken  frem, 

men  gjække  just  den  vilde 

med  Vinter  mere  slem. 

Jeg  længes  efter  Spirer! 

Thi  Spiren,  som  mod  Lyset  vandt, 

som  rørtes  under  Mulde 

trods  Storm  og  Vinterkulde, 

den  er  min  Prædikant: 

om  Skaberkraft!    om  Fadertugt! 

om  Død  og  om  Oprejsning! 

om  Liv  og  Livets  Frugt! 

—  De  Jævndøgns-Storme  larme, 
men  Almanakken  raaber:  Vaar! 
At  Foraar  nu  begynder, 
den  dog  med  Rette  spaar. 
Thi  Stormen  er  Begyndelsen, 
og  Vaaren  kom  ej  uden  den! 
Lad  storme  da  fra  Østen,  — 
det  er  Johannes-Røsten 
foran  Velsignelsen! 

Børn. 

Hvor  kan  et  Barn  dog  glæde  sig 

ved  Paasketid  til  Jul, 

og  midt  i  Julesneen 

til  Bøgens  grønne  Skjul! 

og  baade  Vaar  og  Sommer 

til  det  at  blive  stor,  — 

naar  først  den  Storhed  melder  sig, 

har  Haabet  færre  Ord. 

Hvor  er  et  Barn  dog  sorgløst 
og  trygt  for  dagligt  Brød! 
det  regner  ned  fra  Himlen, 
det  faas  paa  Moders  Skjød! 
Blot  Næbbet  op  som  Fuglene, 
og  saa  et  lille  Pip,  — 
da  kommer  Føden  flyvende, 
og  nappes  i  en  Svip. 


Hvor  er  et  Barn  dog  Demokrat 

i  baade  Ord  og  Hu! 

Baron  og  Malkepige 

faar  samme  jævne  Du! 

Den  Simple  med  den  Fine 

er  lige  nær  til  Ven, 

faar  samme  glade  Øjekast, 

faar  samme  Kys  og  Skjænd. 

Hvor  er  et  Barn  dog  troende, 
saasnart  det  faar  Besked! 
De  veed  (saavelsom  Sokrates), 
at  Ingenting  de  veed. 
Fortæl  dem  om  Vorherre, 
fortæl  om  Hest  og  Ko,  — 
Alt  er  dem  lige  underfuldt, 
og  lige  let  at  tro. 

Hvor  er  et  Barn  dog  heelt  sig  selv 

i  baade  Fryd  og  Vee,  — 

parat  til  Taarestrømme, 

og  rede  til  at  lee! 

Et  Blik  hvis  Blink,  et  Smil  hvis  Krus 

slet  ingen  Løndom  har, 

et  Sind  saa  gjennemsigtigt 

som  Dammens  stille  Glar. 


Af  en  Opera. 


I.     Laugenes  Fanetog. 

Enkelt  Røst. 
Hvem  bygger  Ridderen  en  Borg? 

Kor. 
Vi  Murere! 
Naar  Stenene  er  hugne 
og  Maalene  er  stukne, 
vi  lægge  Grunden  dybt  og  vel, 
og  rejse  da  et  kunstigt  Fjeld 
med  Taarne  og  med  Tinder! 
Af  Ilden  selv  de  Stene  smaa 
blev  hærded  til  mod  Ild  at  staa, 
naar  kløgtig  Haand  dem  binder. 

Enkelt  Røst. 
Hvem  sætter  os  saa  Taget  paa? 

Kor. 
Vi  Tømrere! 
De  stærke  Ege  skrælles, 
med  dem  skal  Borgen  tj ældes! 
Vi  save  dem,  vi  ave  dem, 
vi  hejse  dem,  vi  rejse  dem, 
og  plante  Krandse-Faner! 
Fa'r  Noah  var'  en  Tømmermand, 
Sankt  Joseph  han  var  ligedan, 
saa  vi  har  gode  Aner! 

Enkelt  Røst. 
Hvem  skaffer  os  saa  Træværk  i? 

Kor. 
Vi  Snittere! 
I  Højeloft  og  Kamre 
vi  høvle  og  vi  hamre! 
Med  Sav  og  Bor  og  Tommestok 
vi  /tavle  Gulv  af  Bræt  og  Blok, 
og  snitte  Loftets  Planker; 
saa  snedkre  vi  dem  Bord  og  Bænk, 
og  smykke  baade  Skab  og  Skjænk 
med  Roser  og  med  Ranker. 

Enkelt  Røst. 
Og  hvem  vil  skaffe  Brød  paa  Bord? 

Kor. 
Vi  Bagere! 
Den  Sæd  I  gik  og  mej  ed 
kan  I  hos  os  faae  vejet, 
og  vi  har  altid  dagligt  Brød, 
mens  Ovnen  blusser  varm  og  rød, 
saa  vi  kan  ikke  klage! 
Det  gaar  os  bedre  nu  mintro 
end  Staklen  hos  Kong  Farao,  — 
vi  mele  vores  Kage! 

Enkelt  Røst. 
Men  hvem  gjør  Riddersmanden  glad: 

Kor. 
Vi  Kypere! 
Naar  Sulefad  han  vrager, 
og  Vildtet  ej  ham  smager, 
vi  skjænke  ham  den  gyldne  Vin, 
som  selv  drak  Sommersol  ved  Rhin, 
da  kommer  han  til  Kræfter! 
Han  klapper  paa  sit  gode  Sværd, 
og  sjunger  om  sin  Manddomsfærd, 
—  kom  Brødre,  følg  ham  efter! 

II.     Sang. 

Jeg  fanged  engang  en  ædel  Falk; 
men  Fængsel  hued  den  ikke! 
Den  hugg'  med  Næbbet  i  Bord  og  Balk, 
vilde  hverken  æde  eller  drikke. 

Ilde  den  tyktes  om  Hættens  Baand, 
den  led  ej  Bjældernes  Klingen; 
og  rakte  jeg  frem  min  Fyrstehaand, 
saa  hakked  den  efter  Ringen. 

Nu  fra  min  Haand  den  sætter  i  Sky 

saa  kjæk  og  kry! 
Sin  Frihed  kunde  den  tage; 
den  kunde  mod  Fjeldets  Tinde  fly, 
men  altid  den  vender  tilbage. 

—  Jeg  fanged  engang  en  ædel  Falk 
alt  med  mine  raske  Svende,  — 
hvo  veed,  der  kommer  engang  den  Dag, 
jeg  tæmmer  vel  ogsaa  hende! 

III.     I  Kongens  Kjøkken. 

Terner  og  Svende. 

Brygge,  bage, 

koge.  smage,  — 
hvilke  travle  Højtidsdage! 
Blot  han  Ryggen  vende  vilde, 
saa  skal  vi  ha'e  Kjøkkengilde! 

Overkokken. 
Er  Alting  blankt,  parat,  galant: 

Koret. 
Bevares ! 

Overkokken. 
I  veed,  at  der  paa  ingen  Kant 
maa  spares! 

Jeg  er  saa  god  en^Potentat 
som  nogen  Hersker  i  sin  Stat! 
Ved  Arnens  røde  Lue 
og  med  min  hvide  Hue, 
regjerer  jeg  med  Sleven 
som  Kongen  eller  Greven. 

—  Hejda  Piger,  gjør  lidt  Nytte, 
lad  mier  se,  I  holder  Bøtte! 

Ternerne. 
Alt  præcis  som  I  befalte, 
slidt  vi  har,  fra  Hanen  galte! 
Krusene  er  blankt  polerte, 
og  paa  Bordet  opmarcherte! 

Overkokken. 

2. 

Jeg  er  saa  god  en  Troubadour 
som  Nogen  i  et  Jomfrubur! 
I  mine  Pigers  Klynge 
jeg  lader  Kjedlen  synge, 
forførende,  betagende, 
snart  rørende,  snart  klagende! 
Og  naar  min  Fløjte  klinger, 
flux  Kjøkkendrengen  springer! 

—  Hej  da  Drenge,  I  maa  flyve, 
I  fordømte  Sukkertyve! 

Svendene. 
Alt  præcis  som  I  befalte! 
Cypervin  i  Is  vi  svalte, 
Tærten  fik  Makron  i  Bunden, 
Grisen  har  Citron  i  Munden! 

Overkokken. 

3- 

Jeg  er  saa  god  en  Mesterkok 
som  Nogen  i  den  hele  Flok! 
Mit  sidste  Mesterstykke 
idag  vil  gjøre  Lykke: 
En  Sukkerborg,  hvis  Taarne 
af  Mandeldej  g  er  skaarne, 
med  Tag  af  blanke  Druer 
og  med  Orange-Buer! 

—  Har  Kagedejgen  rasket  sig? 

Koret. 
Den  glindser! 

Overkokken. 
Og  Kokkene  har  vasket  sig? 

Koret. 
Som  Prindser! 

Fyens  Hegn. 

Der  vinder  sig  om  Fyens  Land 

et  Baand  af  høje  Hækker, 

et  Hegn,  som  gaar  fra  Strand  til  Strand 

i  Tusinder  af  Rækker; 

som  deler  Øen  Plet  for  Plet 

i  lutter  grønne  Ruder,   — 

tærner  som  et  Tavlebræt 

til  Brug  for  høje  Guder. 

De  Hækker  stænge  godt  og  vel 
for  Kø'r  og  Faar  og  Gasser, 
men  lukker  ogsaa  som  et  Spjæld 
for  Støv  i  skjønne  Masser; 
saa  Vandreren  maa  sukke  tidt 
bag  disse  grønne  Skodder: 
Blot  man  kunde  skimte  lidt 
af  Mark  og  Skov  og  Odder! 

Men  hvor  saa  Hækken  skjæres  ned, 

at  Sæden  ret  maa  voxe, 

dér  aabner  sig  en  Herlighed 

bag  Vogterdreng  og  Oxe; 

da  blinker  frem  med  0  ved  0 

den  friske,  salte  Vove! 

hvide  Gavle  trindt  sig  strø 

bag  hele  Humle-Skove! 

Og  selv  naar  man  er  indeklemt 
som  mellem  Vingaardsmure, 
man  sander,  der  er  Rigdom  gjemt 
i  disse  Fuglebure! 
Et  Væld  af  frodig  Blomstervæxt, 
et  Blad  af  Danmarks  Skjønhed! 
Hver  en  Aarstid  har  sin  Text, 
sin  Blomst,  sin  Frugt,  sin  Grønhed. 

Den  vilde  Rose  skjær  og  reen 
faar  Glands  af  Solens  Naade, 
og  Hyld  og  Hassel  og  Syren 
faar  Lov  sig  selv  at  raade; 
og  mangen  Urt  paa  Skrænten  lav 
faar  Deel  i  Lysets  Strømme,  — 
skjøndt  Skarntyderne  gjør  Krav 
paa  Masse-Herredømme. 

Og  naar  da  Gyvelbuskens  Flor 
sit  blanke  Guld  udmønter, 
og  Fugle-Ungen  bliver  stor, 
og  Klokken  Græsset  pynter: 
da  fletter  sig  i  Høstens  Krands 
den  dunkle  Brombær-Ranke; 
Bærret  faar  sin  Lød  og  Glands, 
den  sorte,  fugtig-blanke. 

Og  Nødden  rasler  fra  sin  Kvist, 

og  Solens  Bane  helder, 

og  hvide  Sne-Bær  her  og  hist 

Familiens  Komme  melder. 

Da  viser  Hækkens  Sne-Mur  Vej 

fremad  mod  Kirkebyen,  — 

uden  dem  var  Fyen  ej 

det  rette  grønne  Fyen. 

Uglen  og  Smaafuglene. 


Uglen. 
Jeg  er  Visdommens  Fugl! 
jeg  veed  paa  en  Prik,  hvordan  Verden  blev  til, 

—  det  er  Kræfternes  Spil, 
og  jeg  kan  bevise  det  om  jeg  vil! 
Menneskelivet  (det  er  nu  givet) 

er  en  rindende  Elv, 
som  uden  Kilde  har  gjort  sig  selv! 
og  naar  vi  over  Gravene  tude, 
saa  er  den  Historie  ude! 
Nødvendighed  er  det  Heles  Tap, 
og  Ondt  og  Godt,  det  er  hip  som  hap, 

ganske  som  Gassen 
Maskinprodukter  —  af  Hjernemassen! 
—  Og  hvad  ej  man  kan  se, 
det  er  fix  Idee  — 

hvem  vover  at  le? 

Bliv  mig  fra  Livet,  I  luftige  Kram, 
Ve  Jer,  kunde  jeg  blot  se  Jer  — 
I  skulde  baade  faa  Last  og  Skam! 

Har  I  ej  den  fjerneste 
Respekt  for  Videnskaben  —  veed  I  da  ej, 

at  jeg 
er  Fremskridtet,  just  det  moderneste! 

Smaa  fuglene. 
Jo,  det  er  netop  derfor,  vi  maa  dig  drille; 
var  du  ej  saa  moderne,  tav  vi  stille. 
Vi  kjender  dog  lidt  til  en  anden  Ugle, 
en  af  de  rette  Vidskabs-Fugle, 
som  øged  i  Ydmyghed  Tankens  Styrke 
og  fik  Magt  til  at  skue  klart  i  Mørke. 
Hun  bygged  i  Kirkens  Taarn  sin  Bo, 
men  Kirken  selv  lod  hun  kjønt  i  Ro; 
og  har  hun  sin  Jagt  derudenfor, 
hun  hyler  dog  aldrig  ad  » Fadervor-, 
har  ingen  Lyst  til  at  slukke  med  Vingen 
Altarlysene  —  det  er  Tingen! 

Uglen. 

I  Fjanter, 
det  er  Jer,  der  er  lyssky  Obskuranter, 
mine  Øjne  er  noget  bedre  end  jeres 

og  jeres  Vorherres! 


Smaa  fuglene. 
Kom  endelig  ej  i  Lidenskab, 
moderneste  Fru  »Videnskab«! 
Kunde  du  bevise,  at  Alt  var  Løgne, 

at  Intet  er  til 
af  Lysets  Verden  og  Lysets  Spil, 
fordi  ej  det  kan  sees  med  Ugle-Øjne, 
da  spared  du  vist  din  Vredes  Ild  1 


Mit  Piletræ, 


Mit  Piletræ,  du  fryder  mig 

med  dine  lette  Vifter, 

og  selv  i  Vintrens  Nøgenhed 

din  Skjønhed  ej  du  skifter! 

De  andre  staa  saa  mørkt  og  sort, 

men  du  er  lys  og  munter; 

du  vinker  med  din  gule  Kvist,  — 

jeg  kj ender  godt  fra  Banken  hist 

de  lette  Fjeder-Bundter. 

Og  naar  ved  Solfald  fint  og  blødt 
du  tegner  dig  mod  Himlen, 
du  tykkes  mig  en  Kunstnersjæl 
imellem  Hverdags-Vrimlen! 
Et  Vindpust  gi  ør  dig  bævende, 
en  Storm  kan  ej  dig  kue,   — 
du  staar  saa  rank,   saa  svævende, 
og  tykkes  mig  saa  levende 
i  Aftnens  stille  Lue. 


Og,  skal  jeg  lægges  her  i  Grav 
i  Landsbykirkens  Skygge, 
da  hvisk  mig  du  et  tyst  Farvel 
fra  Jorden  og  dens  Lykke! 
Bring  Hilsen  med  dit  Bladehang 
fra  Haven  og  dens  Gammen, 
stem  i  med  Kirkeklokkens  Klang, 
vi  to  har  dog  saa  mangen  Gang 
seet  Nedgangs-Timen  sammen! 

Herodes'  Død. 


Um  Jericho  de  sidste  Straaler  sank, 
igjennem  Palmelunden  sødt  det  lufter, 
og  Balsambuskens  stærke  Vellugt  dufter, 
mens  Maanen  over  Jordan  stiger  blank. 
Men  i  Paladset  er  der  Bylders  Stank, 
skjøndt  Nattens  Aandepust  har  aabne  Veje: 
Herodes  ligger  paa  sit  sidste  Leje. 


Han  ligger  der  i  Ormes  Bøddelvold, 

de  fandt  Herodes,    før  de  fandt  hans  Kiste; 

han  ligger  der,  han  hvem  Alverden  priste, 

som  Judas  Steenørk,    hed  og  guld  og  gold. 

Til  Sundhedskilder  fo'r  han  mangefold, 

sidst  til  det  døde  Hav  i  lange  Uger; 

nu  er  han  selv  et  Hav,    hvor  Døden   ruger. 

Men  slukt  er  ikke  Ilden  i  det  Blik, 

der  skinsygt  Mariamne  saae  tildøde, 

der  herskesygt  saae  trende  Sønner  bløde, 

der  hykled  Taarer,  mens  paa  Rov  det  gik; 

der  havde  Kulden  af  et  Dolkestik, 

der  havde  Gløden  af  en  Tigers  Øje,  — 

nu  flakker  det  i  Hallen  om  med  Møje. 


Det  søger  til  Augustus'  Billed  hen, 

hans  Lykkes  Smed,  hans  høje  Læremester; 

han  mindes  Capitolets  stolte  Fester, 

da  Cæsar  lagde  Purpur  om  sin  Ven! 

Ved  al  sin  Kløgt  han  smiler  fast  igjen: 

thi  Søjlen,  som  maa  nu  Augustus  bære, 

blev  rejst  engang  Antonius  til  Ære. 


»Ja  det  skal  kjendes,  at  min  Kløgt  var  stor! 
Om  Kong  Herodes,  om  hans  Magt  og  Vælde 
skal  mine  Templers  Søjlepragt  fortælle, 
skal  Sagnet  vandre  vidt  i  Syd  og  Nord. 
Højt  over  Jakobs  Æt  nu  Edoms  gror, 
og  skal  jeg  dø,  saa  skal  min  Ligfærd  spørges, 
og  meer  end   over  David   skal  der  sørges.« 

I  Krampe  bæver  han,  kun  ej  for  Gud, 
han  ryster,    men  kun  ikke  for  sin  Dommer. 
»Salome!«  gisper  han;  — Salome  kommer  — 
hør  Kongens  Vilje,    hør  din  Broders  Bud! 
Af  Guld  min  Sarkofag  skal  hamres  ud, 
og  Galler  og  German  i  Vaaben  følge, 
og  Virakskyer  over  Toget  bølge! 


Og  Hyl  skal  blandes  med  Trompetens  Hvin, 
naar  til  Herodion  med  mit  Lig  de  fare, 
og  Klagetoner  skal  fra  Fjeldet  svare! 
Men  det  er  lidt  for  lidt  med  Sækkelin 
og  lejet  Graad.«    Og  med  en  Djævels  Grin 
han  hvisker:  »Thi  jeg  veed  jo,  naar  de  græde, 
fordi  Herodes  dør,  den  Graad  er  Glæde. 


Det  piner  mig.     Men  nu,   Salome,  hør! 
Af  al  Judæas  Fornemste  og  Bedste 
jeg  stævned  hid  til  Jericho  de  Fleste: 
dem  la'er  du  Alle  dræbe,  naar  jeg  dør! 
Da  skal  der  grædes  vel  som  aldrig  før. 
Salome,  ha,  Du  blegner  som  en  Lilje, 
husk,  hellig  er  den  Dødes  sidste  Vilje!" 

—    Stiv  staar  Salome  ved  sin  Broders  Seng, 

hvid  som  dens  guldindlagte  Filsbeenstøtte: 

til  hine  Tider  Tankerne  sig  flytte, 

da  blandt  sin  Slægt  Herodes  slog  ifleng. 

Det  dirrer  i  en  gammel  Hjertestreng: 

Min  første  Husbond  lod  Herodes  dræbe,  — 

ha,  kunde  dræbe  ham  min  Kvindelæbe! 


Og  med  et  eget  Smil  hun  bryder  ud: 
»Store  Herodes!    det  skal  Alle  sige, 
i  Grumhed  var  du  stor  og  uden  Lige, 
thi  lyder  jeg  i  Alt  dit  strænge  Bud: 
Af  Guld  din  Sarkofag  skal  hamres  ud, 
og  Virakskyer  over  Toget  bølge, 
og  Galler  og  German  i  Vaaben  følge! 


Men  Broder!  mellem  dem  der  stod  dig  nær, 

—  om  hendes  Barm  stærkt  Silkens  Folder  bølge  - 

er  der  Saamange,  som  kan  ikke  følge! 

ej  Josef,  der  mit  Hjerte  var  saa  kjær, 

ej  Alexander,  ej  Antipater, 

ej  Aristobulos,  saa  bittert  savnet, 

ej  Mariamne,  hvem  engang  du  favned!« 


Der  gaar  en  Skjælven  over  Kongens  Bryn, 
en  Fraade  skummer  om  den  visne  Læbe. 
Hvert  Navn  er  Navn  paa  Sønner  han  lod  dræbe, 
i  hvert  et  Navn  der  er  et  Hævnens  Lyn. 
Men  Alt  sig  samler  til  et  Rædselssyn: 
eet  blodigt  Navn  kan  fælde  ham,  det  sidste: 
Ved  Mariamnes  Navn  hans  Øjne  briste. 

I   Bergen. 

Et  Bkid   af  Kong  Christierns  Saga. 


I. 

(Jm  Bryggen  er  der  Tummel  og  Markedsliv 

og  Støj, 
hvor  Trannen  og  Tjæretønden  sveder; 
der  høres  baade  spanske  og  danske  Halløj, 
og  lybske  mellem  hollandske  Eder. 

Hvor  Pakhus  staar  ved  Pakhus  med  mange- 
luget  Gavl 
som  vældige  Oldenborrehuse, 
fra  Kjøbmandsskuden  Tønderne  sættes  i  Stavl, 
mens  lystige  Drøjheder  suse. 

Og  Norrlands-Jægten  hilser  fra  Hjørungavaag, 
og  Havstrilen  tæller  sine  Fiske, 
og  hist  er  der  sodede  Kjedler  ikog 
og  Latter  om  de  tjærede  Diske. 

Og  Graamunken  syner  de  drabelige  Torsk,  -  — 
med  Kjøbet  vil  han  ej  sig  forhaste 
han  priser  sig  lykkelig  ved  at  være  norsk, 
i  Bergen  kan  man  nemt  holde  Faste. 

Og  Kramvarer  bydes  og  Skillingerne  gaa, 
og  Piber  og  Trommeslaaer  støjer; 
og  Vossejenten  lader  sig  en  Brudekrone  spaa, 
og  lytter  hvor  Narren  gjør  Løjer. 

Og  højt  bag  det  græsgrønne  Jerngitters  Ly, 
paa  Steentrappen  udenfor  Huset, 
der  sidde  de  Mødre  og  sømme  og  sy, 
mens  Gamlingen  nipper  til  Kruset. 

—  Men  Havtaagen    falder   og   det   mørkner 

saa  smaat, 

kun  højere  de  Markedsgjæster  summe; 

paa    Fisketorvet    flyder    det    med    alleslag:, 

Vaadt, 

med  Regn  og  med  Mjød    og  med  Mumme. 

Nu    blande   sig   i   Sværmen   to   kappesvobte 

Mænd, 
to  Ædru  mellem  ravende  Tosser; 


det  kjendes  paa  den  Ene,   han  fører  Sværd 

•     ved  Lænd, 
fra  hans  Hue  en  Ørnefjer  trodser. 

Og  en  og  anden  Krigsmand  hilser  dem  med 

Agt: 

det  er  Christiern  og  hans  Kansler,  de  Tvende! 

Men    Rytterkappen    dølger    den    fyrstelige 

Dragt, 

de  Færreste  kan  Kongesønnen  kjende. 

»Men  sig 'mig  dog,    Hr.  Erik!«    saa  bryder 

Prindsen  ud, 

»monstro  hun  er  saa  favr  som  I  beretter? 

Og    er  vel    hendes   Skjønhed   en   Nat    med 

Stjerneskud, 

eller  daglys  som  Danmarks  grønne  Sletter?« 

»Ja,«    svarer  tyst  Prælaten,    »jeg   lover  kun 

lidt, 

og  Dommen  Eders  Højhed  maa  fælde! 

Lys  er  hun  —  men  som  Natten!   som  Dag 

og  Nat  i  Et, 

en  Midsommernat  mellem  Fjelde!« 


Ejej,  min  gode  Valkendorf,  I  spænder  mig 
mintro,  — 
det  synes,  I  forstaar  at  dechiffrere 
den  kvindelige  Skjønhed  med  samme  høje  Ro 
som  alle  vore  Bispers  Miserere ! 

—  Langs  Bjerge  af  Bjælker  de  styre  deres 

Fod, 
i  Sildelage  Kappefligen  fejer, 
til  endelig  de  standse  ved  en  statelig  Bod, 
hvor  paa  Spæret  Hollands-Flaget  vajer. 

Af    Sømænd     og    Gildesbrødre     sidder     der 

endeel 
paa  skurede,  læderklædte  Bænke! 
det  dufter  derinde  af  Bagværk  og  Meel, 
for  Disken  staar  en  firskaaren  Enke. 

Hendes   Kinder   er   saa   rode    som    Carvillen 

i  Høst, 
og  ned  over  Linningen  de  ligge; 
Øjet  det  er  graat  som  den  hollandske  Kyst, 
men  paa  Blinkfyr  mangler  det  ikke. 

Med  Kløgt  hun  bruger  sit  Vaffeljern. 
og  Opvartning  Gjæsten  ikke  savner; 


naar   hun   taler,    og   Munden    gaar   som   en 

Kværn, 
da  males  der  meer  end  Avner. 

I    Gjæsterummet   Rytterne    sig    borde    i   en 

Krog, 
hvor  Lampelyset  sparsomt  kun  falder. 
Mor  Sigbrit  aabner  Døren:    -Dyveke  dog, 
men  hører  du  da  ikke,  at  jeg  kalder!« 

Paa  Kansleren  hilser  hun  som  paa  en  Kj endt, 
mens  Øjnenes  Blinkfyr  spille; 
den  Anden  hun  betragter,  lønlig  og  spændt, 
hun  studser  •-   og  Kværnen  bliver  stille. 

»Mor  Sigbrit,  I  bringe  os  af  Vafler  en  Slump, 
den  Herre  ønsker  Holland  at  kjende!« 
Hun  skynder  sig  at  bringe  dem  —  Haanden 

er  plump, 
men  et  Ror  den  vel  skulde  vende. 

»Dyveke!    Sukker  til  Herrerne  her,-  — 
lad  Vaflerne  ej  blive  kolde! 
Og  Datteren  viser  sig  iKjøkkenildensSkjær,  — 
fra  et  Udraab  ej  Christiern  kan  sig  holde. 

Som  under  Banner  hans  Hjerte  slaar, 
under  Skj ægget  Kinderne  gløde,  — 
det  er  som  den  unge,  fejre  Vaar 
lyslevende  kom  ham  imøde. 

Et  Smil  saa  blidt  som  en  Bæk  i  Sol, 
der  jubler:  Vintren  er  omme! 
øjet  en  vaagnende  Viol, 
der  aander  et:  Maa  jeg  komme : 

Under  et  Hjelmbaand  bølger  frit 
det  lysgule  Haar  om  Kinden, 
Linet  om  Nakken  er  blændende  hvidt 
som  en  Klitt  i  solbelyst  Skinnen. 

Strøsukker  fylder  hun  af  et  Glas 
i  en  rummelig,  gjennemhullet  Bøsse; 
Valkendorf  søder  sine  Vafler  tilpas, 
nu  er  Turen  til  Prindsen,   at  drysse. 

Og    Haanden    ryster    Bøssen,    og   Sukkeret 

det  sneer, 

men  fra  Pigen  han  ej  kan  faa  sit  Øje; 

han   seer   og   han    drysser,    han   drysser   og 

han  seer, 

til  Vaflerne  er  gjemt  bag  hvide  Høje. 

►Ejejl«  raaber  Sigbrit,   »I  søder  ikke  smaat! 

Kan  I  sukkre  Eders  Tale  saalunde, 

saa  kommer  I  tilhøj  bords  paa  det  kongelige 

Slot, 
der  trives  jo  de  honningsøde  Munde.« 

Men  Christiern  ryster  den  Jomfrus  Haand, 
—  meer  tør  han  ikveld  ej  vove  — 
og  svarer:   Stæk  Eders  Tungebaand, 
hvo  veed  —  I  kan  komme  til  Hove! 

Hvad  hedder  Jer  Dotter,  saa  væn,  saa  mild, 
hun  kan  vel  Søgningen  øge! 
»  Dyveke !    Taubchen !    Duelil ! « 
Da  vogt  den  Due  for  Høge! 

Han  kaster  paa  Bordet  en  Guldgylden  hen: 
Det  lader  jo  til,  at  I  mig  kj ender! 
Guds  Dros  —  jeg  tænker,  vi  sees  igjen, 
maaskee  før  Ugen  ender! 

II. 

1  il  Trommer  og  til  Fløjte  Dandsen  gaar 
alt  under  Raadstu'loftets  skaarne  Bjælker, 
og  mangen  Borgerpige  Øjet  spjelker 
og  heel  fortabt  i  Herligheden  staar, 
beundrer  Messingkronens  gyldne  Kugler 
og  alle  disse  Perlehuers  Skat, 
og  hvordan  Fruerlauget  Hat  ved  Hat 
med  alskjøns  Fuglefjedre  ud  sig  ugler. 

Mor  Sigbrit  troner  i  en  Jomfru-Flok, 
lidt  af  en  Ræddike  imellem  Roser. 
Jojo  I  fine  Pak,  I  vilde  nok 
hos  Kongen  gjerne  grønne  Eders  Hoser! 
Men  smil  kun  til  ham,  gjør  Jer  honningsøde, 
og  hedd  kun  Rosenkrands  og  Gjø  og  Brok, 
og  knejs  mod  mig  saa  stive  som  en  Stok,  — 
jeg  tænker  vel,  de  Stokfisk  la'r  sig  bløde! 

Men  i  den  ædelbaarne  Jomfru-Ring 
staar  Norges  unge  Konge  tyst  for  Skranken, 
dér  holdes  mangestemmigt  Retterthing 
og  ikke  ganske  uden  Hjertebanken. 
Hans  frie  Væsen,  ridderlige  Skik, 
hans  kjække  Holdning  og  hans  Falkeblik 
faar  mangen  Smaafugls  Hjerte  til  at  bæve  — 
et  Ord,  et  Nik  kan  Drømmesyner  væve. 

Nys  dandsed  han  i  Menuetten  ud, 
Lensmandens  Datter  var  den  lykkelige. 
Hvem  mon  der  næste  Gang  faar  Kaarings-Bud 
af  ham,  den  kaarne  Drot  til  Norges  Rige? 
Mon  Jomfru  Mette  af  de  Bilders  Ætt? 
mon  Borgemestrens  kjønne  Elsebet? 
Trindtom  ham  Øjne  spejde,  Læber  smile, 
han  færdes  i  en  stadig  Regn  af  Pile. 

Men  som  en  Orlogsgut  fra  Mastens  Top 

er  højt  paa  Udkig  Christierns  brune  Øje, 

og  da  Musiken  atter  spiller  op, 

mod  Hallens  nedre  Væg  det  spejder  nøje; 

dér  kigger  bag  sin  Moders  brede  Ryg, 

i  Egesædet  ikke  ganske  tryg, 

det  unge  Pigebarn  fra  Markedsboden, 

imens   hun   banker  Dandsetakt  med  Foden. 

Det  sorte  Trøjeliv,  som  slutter  tæt, 

er  ej  af  Damask,   men  dog  flandersk  Klæde. 

om  Barmen  snøret  med  en  Sølverkjæde, 

som  ender  i  en  Rosmarin-Buket. 

Et  Skum  af  Piber  krandser  hendes  Hals, 

og  hvidt  som  Havets,  det  kan  Ingen  nægte, 

kun  fattigt  Hovedguld,  men  allenfalds 

er  hendes  Lokkers  Guldglands  dobbelt  ægte. 

Til  hende  styrer  Christiern  hen  i  Hast, 
mens  Hvisken  gaar  som  i  en  Skolestue: 
han  bukker  for  den  nederlandske  Frue, 
og  griber  Dyveke  om  Haanden  fast. 
Ham  er  det,  Rytteren  fra  Markedsboden, 
men  hvilken  Ild  i  dette  Ørneblik! 
Sin  Moder  sender  hun  et  lille  Nik, 
og  sætter  bly  paa  Gulvet  Silkefoden. 

De  dandse.     Fuglelet  og  fuld  af  Ynde, 
hun  drømmer  i  hans  Arm  sin  Jomfrudrøm, 
mens  trindt  af  Spørgsmaal  fuser  ud  en  Strøm, 
som  naar    man   tager  Tappen  af  en  Tønde. 
Alen  Dyveke  har  Øre  kun  for  Een, 
for  ham  med  hvem  i  Dandsen  nys  hun  treen, 
hun  seer,  hun  sandser  Ingen  —  ingen  Anden 
end  Kongesønnen  —  og  i  Kongen  Manden. 

Sødt  klinger  Fløjten!    Dog  end  mere  sødt 
hans  Røst  faar  hendes  Hjerte  til  at  bæve, 
alt  mens  i  Væverdandsen  flinkt  de  væve, 
og  Traaden  knyttes  baade  fast  og  blødt. 
Højt  lyser  Hallen!    Dog  fra  Christierns  Øje 
der  gaar  et  stærkere,  et  Trolddoms-Lys, 
som  kunde  varme  selv  i  Dødens  Gys 
og  som  en  Vidje  hendes  Vilje  bøje. 

Fortumlet  synker  hun  i  Egesædet, 

forfulgt  af  mangt  et  hvast  og  haanligt  Blik; 

det  er  som  hun  har  tømt  en  liflig  Drik, 

men  en  som  hendes  Moder  ej  har  spædet. 

Hun  skimter  fjernt  hans  Daggerts  gyldne  Hæng, 

Graaværket  om  hans  Vams,  Barettens  Fjeder,  — 

nu  blev  han  borte  i  det  rige  Slæng, 

en  fornem  Jomfru  han  ved  Haanden  leder. 

Igjennem  Pigebarnet  gaar  et  Ryk 
som  da  i  Storm  hun  stod  paa  Nordhavs-Skuden : 
hun  seer  sig  hjemme,  gjemt  bagKjøkkenruden 
hun  skurer  Borde  bag  den  sorte  Brygg! 
Kan  sine  Drømmevaner  bort  hun  skure, 
naar  denne  Aftens  Guldglands  svinder  hen. 
»Saa  vaagn  dog  Barn!  Han  kommer  nok  igjen,  — 
riv  du  kun  ned  de  gamle  Kræmmerbure!« 


Og  Prindsen  kommer,  —  ja  før  Sigbrit  venter. 
Thi  knap  er  Kjærte-Dandsen  vel  forbi, 
før  mellem  Slæb  han  baner  sig  en  Sti, 
og  anden  Gang  fra  Slaget  Duen  henter. 
Hun  rødmer,  da  til  Bygdefelens  Klang 
med  Axel  Tordsens  Vise  Dandsen  endes, 
og  Christierns  brune  Øjne  møde  hendes 
med  Gjenskin  af  den  veemodsfulde  Sang. 

—  Alt  længe  baade  Ridderskab  og  Raad 
har  taget  til  sig  af  de  blanke  Stobe, 

og  tømt  dem  ganske  vel    til  sidste  Draabe; 

nu  bæres  frem  et  Drikkekar,  en  Baad, 

til  Stævnen  fyldt  med  Rhinskvin  af  den  bedste; 

og  da  Musiken  tier  med  sit  Spil, 

maa  Kongen  drikke  sine  Værter  til: 

kjært  var  det  ham  sin  gode  Stad  at  gjæste! 

Men  før  han  tømmer  Baadens  sidste  Rest, 
han  hvisker:  Skjønne  Dyveke,  til  Lykke 
med  Mødet  her,  og  det  paa  Bergens  Brygge, 

—  men  næste  Gang,  saa  er  I  Kongens  Gjæst! 
Og  til  Besegling,  følg  mig  nu  i  Glandsen 
af  disse  Festensblus  for  tredje  Gang, 

og  gid  den  Fart  da  var  som  Livet  lang! 

—  Spil  op  I  Svende,  giv  os  Møllerdandsen! 


Saa  spænder  han  sin  Arm  om  hendes  Liv, 
og  løfter,  svinger,  sætter  i  og  springer, 
mens    som    et    Kværnhjuls   Brusen   Slaatten 

klinger, 
og  Pigen  drømmer  sig  en  Fyrste- Viv,  — 
til  blussende,  som  hist  ved  Kjøkkenilden, 
hun  synker  i  sin  Moders  Arme  ned, 
som  mumler  paa  sin  Hollandsk  med  en  Ed: 
»Nu  har  vi  nok  i  Garnet  Foraarssilden!« 


III. 

Dyveke  gaar  til  Fjeldet: 

Sig  mig  Fjeld! 
Naar  Solen  morgenkraftig  dig  forgylder 
og  tæt  i  Purpurkaaben  hyller 

din  nøgne  Top, 
og  løfter  dig  af  Taagehavet  op, 
og  gjorder  dig  med  Straalebelte,  — 
hvor  kan  du  Andet  da  end  smelte! 
hvor  kan  du  Andet  da  end  raabe, 
gjemt  i  hans  kongelige  Kaabe, 
til  Hav  og  Dal,  mod  Nordens  Pol: 
Han  elsker  mig,  min  høje  Sol! 

Dyveke  gaar  til  Elven: 

Sig  mig  Elv, 
du   som   saa   livsglad   bugter   dig   og  vinder 
langt  bort  fra  Kløftens  trange  Minder 
og  Dalens  Lyst,  — 

6 


122 

naar  Havet  kalder  med  sin  Kongerøst 
og  Kæmpen  vinker  dig  at  komme, 
er  da  din  Barndom  ikke  omme? 
Og  kan  du  Andet  da  end  haste 
og  i  hans  Favntag  blindt  dig  kaste, 
selv  om  du  tabe  skal  dig  selv 
og  høre  op  at  være  Elv! 

Dyveke  gaar  til  Klostret: 

Sig  mig  Munk  — 
nej  sig  mig  Intet,  du  forstaar  det  ikke! 
Du  som  er  glad,  naar  du  kan  tigge 

dig  Posen  fuld, 
har  du  Forstand  paa  Kjærlighedens  Guld? 
Du  som  er  glad  i  viet  Fængsel, 
har  du  Forstand  paa  Elskovs  Længsel? 
Ak,  var  du  ung  og  varm  og  Kvinde 
og  kjendte  Flammerne  herinde, 
for  ham  du  døj  ed  Spee  og  Spot  — 
hvad  kan  jeg  for,  at  han  er  Drot! 

Mand  overbord, 


Liyngende  skjød  sig  Briggen 
afsted  med  vinget  Mod; 
stærke  Bølger  rørtes, 
men  Farten  var  god. 

Med  Skibsdreng  og  Skibshund 
var  vel  en  Snees  ombord; 
blandt  dem  var  Jørgen  Brask, 
der  som  Jungmand  for. 

De  Andre  kaldte  Jørgen 
en  durkdreven  Fyr; 
i  hans  mørke  Øjne 
stak  baade  Barn  og  Dyr. 

—  Vild  og  uregerlig 
han  var,  fra  han  blev  fød; 
Fad'ren  var  paa  Sognet, 
og  Mod'ren  var  død. 

Tidlig  det  naged  ham, 
hans  Fa'r  var  Fattiglem; 
han  haded  hver  en  Lykkelig, 
der  ejed  et  Hjem. 

I  Gaarde  blev  hans  Pjalter 
af  Køteren  bidt,   — 
at  Solen  skinte  paa  ham, 
det  undred  ham  tidt. 

Fugle-Reder  plyndred  han 
som  ganske  lille  Dreng: 
han  undte  ikke  Ungerne 
den  lune,  lille  Seng. 

En  Mester  i  at  lyve, 

saa  vel  som  i  at  slaas, 

han  aad  sit  Brød  med  Banden 

og  salted  det  med  Trods. 

Selv,  da  han  gik  til  Præsten, 
var  han  uvorn  og  vild, 
skar  Ansigt  bag  hans  Skulder, 
og  grinte  dertil. 

Kun  da  han  stod  paa  Kirkegulv, 
og  Præsten  bad  en  Bøn, 
og  talte  om  den  tabte, 
men  gjenfundne  Søn; 

Da  plired  han  med  Øjet,  — 
mon  Ansigt  han  skar? 
Eller  pinte  ham  Lyset 
fra  Kirkerudens  Glar? 

—  Saa  kom  han  til  en  Skrædder, 
skulde  lappe  og  sy. 
Før  Maaneden  var  omme, 
han  rømte  af  By. 

Tog  Hyre  paa  en  Engelskmand, 
som  netop  skulde  gaa; 
lærte  flinkt  at  koge,  — 
blev  selv  lige  raa. 

Før  Aar  og  Dag  var  omme; 
han  havde  seet  sig  om; 
kun  aldrig  seet  mod  Himlen, 
eller  tænkt  paa  Død  og  Dom. 

Ombord  han  smagte  Tampen, 
iland  des  mere  Grog; 
ødte  sit  Gods  med  Skjøger, 
eller  raved  i  Flok. 


Saa  laa  en  Stund  han  ledig, 
kun  ledig  ej  i  Ondt; 
sjoved  som  han  kunde  bedst, 
o^  støved  Havnen  rundt. 


—  Da  kom  han  her  paa  Briggen, 
og  til  en  brav  Kaptain: 
Jørgen  saae  saa  sulten  ud! 
ost  var  fra  hans  Fødeesrn! 


Hans  Ord,  det  var  ham  Solskin; 
sad  Knøsen  tvær  og  mut, 
talte  han  om  Højby  Strand,  — 
dér  slog  de  begge  Smut! 

Eller  saae  ham  i  Øjet, 
og  strøg  hans  brune  Kind; 
den  Godhed  varmed  Jørgen 
i  Hjertet  dybest  ind. 

—  Hver  Søndag  tog  Kaptainen 
sin  gamle  Bønnebog. 

og  læste  i  Kahytten 

en  Text  og  nogle  Sprog. 

Nødig  gjorde  Jørgen 
Kaptainen  imod  — 
men  endnu  mere  nødig 
han  gjaldt  for  from  og  god. 

Og  sjeldent  man  ved  Andagten 
saae  Jørgen  Brask; 
var  han  der,  da  stod  han 
koldsindig  og  dvask. 

—  I  Morges  var  Vinden 
sprunget  om  til  Nordvest; 
daarlig  Stund  til  Andagt 

i  denne  skrappe  Blæst. 


128 

Dog  efter  gammel  Vane 
Kaptainen  gjorde  Bøn, 
og  læste  for  af  Lignelsen 
om  den  fortabte  Søn. 


Og  Folkene  de  hørte, 
alt  som  de  kunde  bedst; 
En  tænkte  paa  sin  Kjærest, 
En  paa  sin  Lønnings-Rest. 

En  Tredje  drejed  Skraaen, 
og  saae  sig  gnavent  om; 
de  Færreste  gad  vente, 
til  Fedekalven  kom. 

Om  Skipperen  blev  mindre 
hans  Tilhører-Ring; 
han  vilde  Ingen  tvinge, 
og  lod  som  Ingenting. 

Han  tænkte,  mens  han  læste: 
Gjør  Flokken  sig  studs, 
saa  prædker  jeg  for  Fiskene 
som  Sankt  Antonius  1 

Nu  var  han  dér,  hvor  Sønnen 
er  kommet  paa  Vej: 
»Fader!  jeg  har  syndet 
mod  Himlen  og  mod  dig! 

Da  hører  han  omkring  sig 
som  Hulken  og  Graad  — 
fra  hvem?  Fra  En  paa  Dækket 
mon  Nogen  var  kaad? 

Ned  i  Kahytten  tumler 
hans  egen  Jørgen  Brask, 
han  som  altid  stod 
saa  koldsindig  og  dvask. 

Hvergang  han  syntes  skulke 
fra  Søndagens  Bøn, 
gjennem  Lysnings-Lugen 
han  lytted  iløn. 

Og  da  igjen  han  hørte 
om  den  fortabte  Søn, 
da  saae  han  Landsbykirken 
og  hørte  Præstens  Bøn. 

Af  al  hans  Hjertes  Haardhed 
som  af  en  Muslingskal 
der  løste  sig  en  Perle 
ved  Angerstaarens  Fald. 

Og  tusind  glemte  Frøkorn 
skød  op  om  Jesu  Navn, 
og  troende  han  kasted  sig 
i  Kjærlighedens  Favn. 

Var  det  den  samme  Jørgen, 
hint  vantrevne  Skud, 
som  hulked:   »Jeg  har  syndet 
mod  Himlen,  mod  Gud!« 


Var  det  den  samme  Jørgen, 
der  rysted  som  et  Siv, 
og  skrifted  i  Kahytten 
sit  jammerlige  Liv? 

Hvem  Barnet  kom  i  Øje, 
hvem  Troen  kom  i  Bryst, 
alt  mens  hans  Skipper  peged 
paa  Naadens  høje  Kyst? 

Var  det  den  samme  Skude, 
som  saa  slingrende  for? 
Ja,  Skuden  var  den  samme, 
men  vendt  var  dens  Ror! 

—  Det  mørkned,  og  det  kuled 
alt  meer  og  mere  op; 
Merssejl  skulde  rebes 
af  en  forvoven  Krop. 

De  Andre,  de  trykked  sig, 
men  Jørgen  bød  sig  til. 
Kaptainen  sagde  rolig: 
»Lad  Jørgen,  om  han  vil!' 

Og  Ungersvenden  entred 
derop  som  en  Kat, 
og  rebed  og  beslog 
i  den  bælgmørke  Nat. 

Deroppe  just  ved  Korset, 
hvor  Raa  krydser  Mast, 
der  hang  han  som  hin  Røver, 
Guds  Kj ærlighed  holdt  fast. 

Han  maatte'  Hænderne  folde 
og  bede  Røverens  Bøn: 
»Tænk  paa  mig  i  dit  Rige, 
Du  Guds  eenbaarne  Søn!« 

Det  syntes  ham  han  hørte 
igjennem  Stormens  Brag 
Frelser-Røsten  svare 
hint  salige  »Idag!« 

Og  just  da  Jørgen  atter 
havde  Foden  paa  Dæk, 
kom  en  fraadende  Braadsø 
og.  sky  lied  ham  væk. 

Det  hørtes  knap  i  Bølgen 
den  sagte  Smule  Pladsk; 
Rorgængeren  saae  udefter: 
»Dér  gik  nok  Jørgen  Brask h 

Men  hvem  stod  til  at  redde 
i  denne  barske  Sø! 
Briggen  maatte  fremad, 
og  Jørgen  maatte  dø. 

»Mand  overbord'   fløj  Buddet 
fra  Rios  hede  Strand,  — 
jeg  tænker,  mellem  Guds  Engle 
det  klang  som  »Sjæl  iland!- 


Oplysninger. 


I  »Lægevidenskaben«  —  S.  19  —  er  her  i 
Samlingen  tilføjet  tvende  Slutningslinier;  i  Sangen  ved 
Kirke-Indvielsen  —  S.  44  —  to  (ved  selve  Høj- 
tideliglieden udeladte)  Vers. 

Digtet  »Mand  overbord«  —  'S.  123  fif  —  er  i 
sine  Hovedtræk  grundet  paa  en  virkelig  Tildragelse. 

